CELEX: 31976R3237
Language: el
Date: 1976-12-21 00:00:00
Title: Κανονισμός (ΕΟΚ) αριθ. 3237/76 του Συμβουλίου της 21ης Δεκεμβρίου 1976 περί της εκ των προτέρων εφαρμογής των τεχνικών παραρτημάτων καθώς και περί της εκ των προτέρων χρησιμοποιήσεως του υποδείγματος TIR της τελωνειακής συμβάσεως «περί της διεθνούς μεταφοράς εμπορευμάτων υπό την κάλυψη των δελτίων TIR (σύμβαση TIR)» η οποία υπεγράφη στη Γενεύη στις 14 Νοεμβρίου 1975

Avis juridique important

|

31976R3237

Κανονισμός (ΕΟΚ) αριθ. 3237/76 του Συμβουλίου της 21ης Δεκεμβρίου 1976 περί της εκ των προτέρων εφαρμογής των τεχνικών παραρτημάτων καθώς και περί της εκ των προτέρων χρησιμοποιήσεως του υποδείγματος TIR της τελωνειακής συμβάσεως «περί της διεθνούς μεταφοράς εμπορευμάτων υπό την κάλυψη των δελτίων TIR (σύμβαση TIR)» η οποία υπεγράφη στη Γενεύη στις 14 Νοεμβρίου 1975  

Επίσημη Εφημερίδα αριθ. L 368 της 31/12/1976 σ. 0001 - 0050 Φινλανδική ειδική έκδοση: Κεφάλαιο 7 τόμος 1 σ. 0174  Ελληνική ειδική έκδοση: Κεφάλαιο 02 τόμος 2 σ. 0248  Σουηδική ειδική έκδοση: Κεφάλαιο 7 τόμος 1 σ. 0174 

ΚΑΝΟΝΙΣΜΟΣ (ΕΟΚ) αριθ. 3237/76 ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί της εκ των προτέρων εφαρμογής των τεχνικών παραρτημάτων καθώς και περί της εκ των προτέρων χρησιμοποιήσεως του υποδείγματος TIR της τελωνειακής συμβάσεως "περί της  διεθνούς μεταφοράς εμπορευμάτων υπό την κάλυψη των δελτιών TIR (σύμβαση TIR)", η οποία υπεγράφη στη Γενεύη στις 14 Νοεμβρίου 1975ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη σύσταση της Επιτροπής,  Εκτιμώντας:  ότι τα μέτρα απλουστεύσεως που προβλέπονται από τη σύμβαση TIR, όπως αναθεωρήθηκε στη Γενεύη το 1975, πρέπει να εφαρμοσθούν μόλις είναι δυνατό- ότι τέτοια είναι ιδίως η περίπτωση των τεχνικών διατάξεων και του υποδείγματος του δελτίου TIR της εν λόγω  συμβάσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Από 1ης Ιανουαρίου 1977, τα παραρτήματα 1, 2, 3, 4, 5 και 7 της συμβάσεως TIR εφαρμόζονται στην Κοινότητα.  Οι επεξηγηματικές σημειώσεις του παραρτήματος 6 της εν λόγω συμβάσεως περί των παραρτημάτων που απαριθμούνται στο πρώτο εδάφιο αρχίζουν να εφαρμόζονται από την ίδια ημερομηνία.  2. Από 1ης Ιανουαρίου 1977, το περιλαμβανόμενο στο παράρτημα I της συμβάσεως TIR 1975 υπόδειγμα του δελτίου TIR έχει εντός της Κοινότητος την ίδια νομική ισχύ και τα ίδια αποτελέσματα με το δελτίο TIR της συμβάσεως του 1959.  3. Το κείμενο των παραρτημάτων 1, 2, 3, 4, 5 και 7 της συμβάσεως TIR 1975, και των επεξηγηματικών σημειώσεων του παραρτήματος 6 περί των παραρτημάτων αυτών, περιλαμβάνεται σε παράρτημα του παρόντος κανονισμού.   Άρθρο 2  Η Επιτροπή πληροφορεί τον εκτελεστικό γραμματέα της Οικονομικής Επιτροπής για την Ευρώπη περί των διατάξεων που θεσπίσθηκαν με το άρθρο 1.   Άρθρο 3  Ο παρών κανονισμός αρχίζει να ισχύει την επόμενη ημέρα από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος.  Έγινε στις Βρυξέλλες, στις 21 Δεκεμβρίου 1976.  Για το Συμβούλιο Ο Πρόεδρος A.P.L.M.M. van der STEE    ΠΑΡΑΡΤΗΜΑ 1   ΥΠΟΔΕΙΓΜΑ ΤΟΥ ΔΕΛΤΙΟΥ TIR  Το δελτίο TIR τυπώνεται στα γαλλικά, με εξαίρεση τη σελίδα 1 του εξωφύλλου, της οποίας τα κείμενα τυπώνονται ομοίως στα αγγλικά- οι κανόνες περί της χρησιμοποιήσεως του δελτίου TIR επαναλαμβάνονται στα αγγλικά στη σελίδα 3 του  εν λόγω εξωφύλλου.       ΚΑΝΟΝΕΣ ΑΦΟΡΩΝΤΕΣ ΕΙΣ ΤΗΝ ΧΡΗΣΙΜΟΠΟΙΗΣΙΝ ΤΟΥ ΔΕΛΤΙΟΥ TIR Α. Γενικά 1. Έκδοσις: Το δελτίον TIR εκδίδεται εις την χώραν αναχωρήσεως ή εις την χώραν ένθα είναι εγκατεστημένος ή κατοικεί ο κάτοχος.  2. Γλώσσα: Το δελτίον TIR τυπούται εις την γαλλικήν πλην της σελίδος 1 του εξωφύλλου της οποίας αι ενδείξεις τυπούνται ωσαύτως εις την αγγλικήν. Οι "Κανόνες οι αφορώντες εις την χρησιμοποίησιν του δελτίου TIR" διατυπούνται εις την αγγλικήν γλώσσαν εις  την σελίδα 3 του εν λόγω εξωφύλλου. Περαιτέρω δύνανται να προστίθενται συμπληρωματικά φύλλα διαλαμβάνοντα μετάφρασιν του εντύπου κειμένου εις ετέρας γλώσσας.  3. Ισχύς: Το δελτίον TIR παραμένει εν ισχύι μέχρι πέρατος της πράξεως μεταφοράς διά δελτίου TIR εις το τελωνείον προορισμού εντός της υπό του εκδίδοντος οργανισμού καθοριζομένης προθεσμίας (ένδειξις 1 της σελίδος 1 του εξωφύλλου και ένδειξις 4 των  φύλλων).  4. Αριθμός δελτίων: Απαιτείται εν μόνον δελτίον TIR δι' εν σύνολον οχημάτων (οχήματα συνδεδεμένα ανά δύο) ή διά περισσότερα εμπορευματοκιβώτια φορτωμένα είτε επί ενός μόνον οχήματος είτε επί ενός συνόλου οχημάτων (βλ. και τον κανόνα 10δ) κατωτέρω).  5. Αριθμός τελωνείων αναχωρήσεως και προορισμού: Αι μεταφοραί αι πραγματοποιούμεναι υπό την κάλυψιν δελτίου TIR δύνανται να περιλαμβάνουν πλείονα τελωνεία αναχωρήσεως και προορισμού, αλλά πλην της υπάρξεως αδείας περί του αντιθέτου:  α) τα τελωνεία αναχωρήσεως δέον όπως ευρίσκονται εν τη αυτή χώρα- β) τα τελωνεία προορισμού δεν δύνανται να ευρίσκονται εις περισσοτέρας των δύο χωρών- γ) ο συνολικός αριθμός των τελωνείων αναχωρήσεως και προορισμού δεν δύναται να υπερβαίνει τα τέσσερα (βλ. και τον κανόνα 10ε κατωτέρω).  6. Αριθμός φύλλων: Εάν η μεταφορά περιλαμβάνει ένα μόνον τελωνείον αναχωρήσεως και ένα τελωνείον προορισμού, το δελτίον TIR δέον να έχει 2 τουλάχιστον φύλλα διά την χώραν αναχωρήσεως, 3 διά την χώραν προορισμού και 2 φύλλα δι' εκάστην ετέραν χώραν της  οποίας χρησιμοποιείται το έδαφος. Δι' έκαστον επί πλέον τελωνείον αναχωρήσεως ή προορισμού απαιτούνται 2 και 3 συμπληρωματικά φύλλα αντιστοίχως. Εξ ετέρου, δέον να προστίθενται 2 φύλλα, εάν τα τελωνεία προορισμού ευρίσκωνται εις δύο διαφορετικάς χώρας.   7. Προσκόμισις εις τα τελωνεία: Το δελτίον TIR προσκομίζεται ομού μετά του οδικού οχήματος, του συνόλου οχημάτων, του ή των εμπορευματοκιβωτίων, εις έκαστον των τελωνείων αναχωρήσεως, διελεύσεως και προορισμού. Εις το τελευταίον τελωνείον αναχωρήσεως, η  υπογραφή του υπαλλήλου και η ενδεικτική της ημερομηνίας σφραγίς του τελωνείου δέον όπως τίθενται εις το κάτω μέρος του δηλωτικού απάντων των προς χρησιμοποίησιν φύλλων διά την συνέχισιν της μεταφοράς (ένδειξις 19).  Β. Τρόπος συμπληρώσεως του δελτίου TIR 8. Διαγραφαί, προσθήκαι: Το δελτίον TIR δέον όπως μη φέρει ξέσματα ή προσθήκας λέξεων. Πάσα διόρθωσις δέον να γίνεται διά διαγραφής των εσφαλμένων ενδείξεων και προσθήκης, εάν τούτο είναι αναγκαίον, των απαιτουμένων τοιούτων. Πάσα διόρθωσις δέον όπως  μονογράφεται υπό του προβαίνοντος εις ταύτην προσώπου και θεωρείται υπό των τελωνειακών αρχών.  9. Ένδειξις αφορώσα εις την ταξινόμησιν: Όταν η εθνική νομοθεσία δεν προβλέπει την ταξινόμησιν των ρυμουλκουμένων ή ημιρυμουλκουμένων αναγράφεται, αντί του αριθμού ταξινομήσεως, ο αριθμός εξακριβώσεως της ταυτότητος ή της κατασκευής.  10. Δηλωτικόν:  α) Το δηλωτικόν συμπληρούται εις την γλώσσαν της χώρας αναχωρήσεως, εκτός εάν αι τελωνειακαί αρχαί επιτρέπουν την χρησιμοποίησιν και ετέρας γλώσσης. Αι τελωνειακαί αρχαί των άλλων χωρών των οποίων εχρησιμοποιήθη το έδαφος διατηρούν το δικαίωμα να  ζητήσουν μετάφρασιν τούτου εις την γλώσσαν των. Προς αποφυγήν καθυστερήσεων οφειλομένων ενδεχομένως εις την υποχρέωσιν ταύτην συνιστάται εις τον μεταφορέα όπως εφοδιάζεται με τας αναγκαίας μεταφράσεις.  β) Αι επί του δηλωτικού αναγραφόμεναι ενδείξεις δέον όπως είναι δακτυλογραφημέναι ή πολυγραφημέναι κατά τοιούτον τρόπον ώστε να είναι απολύτως ευανάγνωστοι εφ' απάντων των φύλλων. Τα δυσανάγνωστα φύλλα δεν γίνονται δεκτά υπό των τελωνειακών αρχών.  γ) Οσάκις δεν υπάρχει αρκετός χώρος εις το δηλωτικόν προς καταχώρησιν απάντων των μεταφερομένων εμπορευμάτων, δύναται να προσαρτώνται εις το δηλωτικόν ιδιαίτερα φύλλα του αυτού προς το δηλωτικόν ή τα εμπορικά έγγραφα υποδείγματος, διαλαμβάνοντα άπαντα  τα απαιτούμενα υπό του δηλωτικού στοιχεία. Εις την περίπτωσιν ταύτην άπαντα τα φύλλα δέον όπως περιέχουν τας κάτωθι ενδείξεις:  i) τον αριθμόν των προσηρτημένων ιδιαιτέρων φύλλων (θυρίς 10),  ii) τον αριθμόν και το είδος των δεμάτων ή των αντικειμένων, ως και το συνολικόν μικτόν βάρο των κατεχωρημένων εμπορευμάτων επί των εν λόγω ιδιαιτέρων φύλλων (θυρίδες 11 έως 13).  δ) Όταν το δελτίον TIR καλύπτει σύνολον οχημάτων ή πλείονα εμπορευματοκιβώτια, το περιεχόμενον εκάστου οχήματος ή εκάστου εμπορευματοκιβωτίου εμφαίνεται κεχωρισμένως εις το δηλωτικόν. Της ενδείξεως ταύτης δέον όπως προηγείται ο αριθμός ταξινομήσεως του  οχήματος ή ο αριθμός ταυτότητος του εμπορευματοκιβωτίου (ένδειξις 11 του δηλωτικού).  ε) Ωσαύτως, εάν υπάρχουν πλείονα τελωνεία αναχωρήσεως ή προορισμού, αι εγγραφαί, εν σχέσει με τα εμπορεύματα τα οποία ετέθησαν ή πρόκειται να τεθούν υπό τελωνειακόν έλεγχον εις έκαστον των τελωνείων, διαλαμβάνονται επί του δηλωτικού σαφώς κεχωρισμέναι  αλλήλων.  11. Κατάλογοι συσκευασίας, φωτογραφίαι, σχέδια κλπ.: Όταν, διά την εξακρίβωσιν της ταυτότητος των βαρέων και ογκωδών εμπορευμάτων, αι τελωνειακαί αρχαί απαιτούν όπως τοιαύτα έγγραφα προσαρτώνται εις το δελτίον TIR, τα τελευταία θεωρούνται υπό των  τελωνειακών αρχών και επισυνάπτονται εις την σελίδα 2 του εξωφύλλου του δελτίου. Επί πλέον, γίνεται μνεία των ως άνω εγγράφων εις την θυρίδα 10 απάντων των φύλλων.  12. Υπογραφή: Άπαντα τα φύλλα (ενδείξεις 16 και 17) χρονολογούνται και υπογράφονται υπό του κατόχου του δελτίου TIR ή υπό του αντιπροσώπου του.  Γ. Συμβάντα ή ατυχήματα 13. Εάν συμβεί, κατά την διαδρομήν, να θραυσθεί εκ τυχαίου γεγονότος μία τελωνειακή σφραγίς ή να καταστραφούν ή βλαβούν εμπορεύματα, ο μεταφορεύς απευθύνεται αμέσως εις τας τελωνειακάς αρχάς, εφ' όσον υπάρχουν εγγύς τοιαύται, εν εναντία δε περιπτώσει  εις ετέρας αρμοδίας αρχάς της χώρας ένθα ούτος ευρίσκεται. Αι τελευταίαι αύται συντάσσουν το ταχύτερον την έκθεσιν πραγματογνωμοσύνης την διαλαμβανομένην εις το δελτίον TIR.  14. Εν περιπτώσει καθ' ην λόγω ατυχήματος επιβάλλεται η μεταφόρτωσις του φορτίου επί ετέρου οχήματος ή ετέρου εμπορευματοκιβωτίου, αύτη δύναται να πραγματοποιηθεί μόνον παρουσία μιας των εις τον ως άνω κανόνα 13 αναφερομένων αρχών. Η εν λόγω αρχή  συντάσσει την έκθεσιν πραγματογνωμοσύνης. Πλην της περιπτώσεως καθ' ην το δελτίον φέρει την ένδειξιν "βαρέα ή ογκώδη εμπορεύματα", το όχημα ή εμπορευματοκιβώτιον εις ο γίνεται η μεταφόρτωσις δέον να είναι εγκεκριμένον διά την μεταφοράν εμπορευμάτων υπό  τελωνειακήν σφράγισιν. Επί πλέον, τούτο σφραγίζεται και η επιτιθεμένη σφραγίς διαλαμβάνεται εις την έκθεσιν πραγματογνωμοσύνης. Ουχ ήττον, εάν δεν διατίθεται εγκεκριμένον όχημα ή εμπορευματοκιβώτιον, η μεταφόρτωσις δύναται να πραγματοποιηθεί επί μη  εγκεκριμένου οχήματος ή εμπορευματοκιβωτίου, εφ' όσον τούτο παρέχει επαρκή εχέγγυα. Εις την τελευταίαν ταύτην περίπτωσιν αι τελωνειακαί αρχαί των χωρών αίτινες ακολουθούν, κρίνουν κατά πόσον δύνανται και αύται να επιτρέψουν την συνέχισιν της μεταφοράς  εις το εν λόγω όχημα ή εμπορευματοκιβώτιον υπό την κάλυψιν του δελτίου TIR.  15. Eν περιπτώσει αμέσου κινδύνου καθιστώντος αναγκαίαν την άμεσον εκφόρτωσιν ολοκλήρου ή μέρους του φορτίου, ο μεταφορεύς δύναται να λάβει μέτρα κατ' ιδίαν αυτού πρωτοβουλίαν χωρίς να ζητήσει ή να αναμείνει την επέμβασιν των εις τον ανωτέρω κανόνα 13  αναφερομένων αρχών. Εις την περίπτωσιν ταύτην οφείλει ούτος να αποδείξει ότι η τοιαύτη ενέργεια ετύγχανε αναγκαία προς το συμφέρον του οχήματος ή του εμπορευματοκιβωτίου ή του φορτίου και ευθύς μετά την υπ' αυτού λήψιν των κατεπειγόντων προληπτικών  μέτρων, ειδοποιεί τινα των εις τον ως άνω κανόνα 13 αναφερομένων αρχών, προς πιστοποίησιν των γεγονότων, επαλήθευσιν του φορτίου, σφράγισιν του οχήματος ή εμπορευματοκιβωτίου και σύνταξιν της εκθέσεως πραγματογνωμοσύνης. Η έκθεσις πραγματογνωμοσύνης  παραμένει προσηρτημένη εις το δελτίον TIR μέχρι του τελωνείου προορισμού. Συνιστάται εις τους οργανισμούς όπως χορηγούν εις τους μεταφορείς, πέραν του εις αυτό τούτο το δελτίον TIR ενσωματωμένου υποδείγματος, έναν ορισμένον αριθμόν εντύπων της εκθέσεως  πραγματογνωμοσύνης συντασσομένων εις την γλώσσαν ή τας γλώσσας των χωρών διελεύσεως.       ΠΑΡΑΡΤΗΜΑ 2   ΚΑΝΟΝΙΣΜΟΣ ΠΕΡΙ ΤΩΝ ΤΕΧΝΙΚΩΝ ΟΡΩΝ ΤΩΝ ΕΦΑΡΜΟΣΤΕΩΝ ΕΙΣ ΤΑ ΟΔΙΚΑ ΟΧΗΜΑΤΑ ΤΑ ΔΥΝΑΜΕΝΑ ΝΑ ΓΙΝΟΥΝ ΔΕΚΤΑ ΕΙΣ ΤΗΝ ΔΙΕΝΘΗ ΜΕΤΑΦΟΡΑΝ ΥΠΟ ΤΕΛΩΝΕΙΑΚΗΝ ΣΦΡΑΓΙΣΙΝ   Άρθρο 1  Βασικαί αρχαί Εγκρίνονται διά την διεθνή μεταφοράν εμπορευμάτων υπό τελωνειακήν σφράγισιν μόνο τα οχήματα των οποίων το διά το φορτίον προοριζόμενον διαμέρισμα είναι κατεσκευασμένον και διερρυθμισμένον κατά τοιούτον τρόπον ώστε:  α) να μην καθίσταται δυνατή η εκ του εσφραγισμένου τμήματος του οχήματος αφαίρεσις ή εις τούτο εισαγωγή εμπορεύματος χωρίς να καταλείπωνται εμφανή ίχνη παραβιάσεως ή ρήξεως της τελωνειακής σφραγίδος- β) η τελωνειακή σφραγίς να είναι δυνατόν να τίθεται κατά τρόπον απλούν και αποτελεσματικόν- γ) να μην περιλαμβάνουν ουδένα κεκρυμμένον χώρον, επιτρέποντα την εν αυτώ απόκρυψιν εμπορευμάτων- δ) άπαντες οι διά την ένθεσιν εμπορευμάτων προσφερόμενοι χώροι να είναι ευκόλως προσιτοί διά τον τελωνειακόν έλεγχον.  Άρθρον 2 Δομή του διά το φορτίον προοριζομένου διαμερίσματος 1. Διά ν' ανταποκρίνονται εις τας προδιαγραφάς του άρθρου 1 του παρόντος κανονισμού:  α) τα συστατικά μέρη του διά το φορτίον προοριζομένου διαμερίσματος (πλευραί, δάπεδα, θύραι, οροφή, ορθοστάται, πλαίσια, διαπήγματα κλπ.), συναρμολογούνται είτε τη χρησιμοποιήσει διατάξεων μη δυναμένων να αφαιρεθούν και επανατοποθετηθούν εις την θέσιν  των εκ των έξω, χωρίς να καταλείπονται εμφανή ίχνη, είτε διά μεθόδων συνεπαγομένων την συγκρότησιν ενός ενιαίου συνόλου μη δυναμένου να τροποποιηθεί χωρίς εμφανή ίχνη. Εάν αι πλευραί, το δάπεδον, αι θύραι και η οροφή αποτελούνται εκ διαφόρων μερών, τα  μέρη ταύτα δέον να ανταποκρίνονται εις τας αυτάς προδιαγραφάς και να είναι αρκούντως ανθεκτικά- β) αι θύραι και άπαντα τα έτερα συστήματα κλεισίματος (συμπεριλαμβανομένων των στροφίγγων, ανοιγμάτων εισόδου, καλυμμάτων πληρώσεως κλπ.) περιλαμβάνουν διάταξιν επιτρέπουσαν την επίθεσιν της τελωνειακής σφραγίδος. Η διάταξις αύτη δέον όπως μη επιτρέπει  την αφαίρεσιν και επανατοποθέτησίν της εκ των έξω χωρίς να καταλείπονται εμφανή ίχνη, ουδέ η θύρα ή το σύστημα κλεισίματος να ανοίγεται άνευ ρήξεως της τελωνειακής σφραγίδος. Η τελευταία αύτη δέον να προστατεύεται επαρκώς. Αι ανοιγόμεναι οροφαί γίνονται  δεκταί- γ) τα ανοίγματα αερισμού και αποστραγγίσεως εφοδιάζονται διά διατάξεως αποκλειούσης την προσέγγισιν εις το εσωτερικόν του διαμερίσματος φορτώσεως. Η εν λόγω διάταξις δέον όπως μη δύναται να αφαιρείται και επανατοποθετείται εκ των έξω χωρίς να  καταλείπονται εμφανή ίχνη.  2. Κατ' εξαίρεσιν των διατάξεων του άρθρου 1 παράγραφος γ) του παρόντος κανονισμού, γίνονται δεκτά τα συστατικά μέρη του διαμερίσματος φορτώσεως, τα οποία, διά πρακτικούς λόγους, δέον να φέρουν κενούς χώρους (επί παραδείγματι, μεταξύ των χωρισμάτων  διπλού τοιχώματος) προς αποκλεισμόν της δυνατότητος χρησιμοποιήσεως των εν λόγω χώρων διά την εν αυτοίς απόκρυψιν εμπορευμάτων, δέον όπως:  i) εάν η εσωτερική επένδυσις του διαμερίσματος καλύπτει την πλευράν καθ' όλον το ύψος της, εκ του δαπέδου μέχρι της οροφής ή, επί ετέρων περιπτώσεων, εάν ο υπάρχων χώρος μεταξύ της επενδύσεως ταύτης και της εξωτερικής πλευράς είναι εξ ολοκλήρου  κλειστός, η εν λόγω επένδυσις τοποθετείται κατά τοιούτον τρόπον ώστε να μην είναι δυνατόν να αποσυνδεθεί και επανατοποθετηθεί χωρίς να καταλείπονται εμφανή ίχνη- ii) εάν η επένδυσις δεν καλύπτει την πλευράν καθ' όλον το ύψος της και εάν οι χώροι οι οποίοι παρεμβάλλονται μεταξύ ταύτης και της εξωτερικής πλευράς δεν είναι εξ ολοκλήρου κλειστοί, ως και εις πάσαν ετέραν περίπτωσιν, καθ' ήν τοιούτοι χώροι  δημιουργούνται κατά την κατασκευήν, ο αριθμός των περιορίζεται εις το ελάχιστον και οι χώροι ούτοι δέον να είναι ανέτως προσιτοί διά τον τελωνειακόν έλεγχον.  3. Φεγγίται επιτρέπονται υπό τον όρον ότι είναι κατασκευασμένοι εξ αρκούντως ανθεκτικών υλικών και δεν δύνανται ν' αφαιρεθούν και επανατοποθετηθούν εκ των έξω χωρίς να καταλείπωνται εμφανή ίχνη. Ουχ ήττον, γίνεται δεκτή και η ύαλος, αλλ' εν τοιαύτη  περιπτώσει ο φεγγίτης εφοδιάζεται διά σταθερού μεταλλικού δικτυωτού πλέγματος μη δυναμένου να αφαιρεθεί εκ των έξω. Η διάστασις των οπών του δικτυωτού πλέγματος δεν υπερβαίνει τα 10 χιλιοστά.  4. Τα ανοίγματα τα τοποθετημένα εις το δάπεδον διά τεχνικούς λόγους, ως π.χ. λίπανσιν, συντήρησιν, πληρωμήν του αμμοδοχείου, επιτρέπονται μόνον εφ' όσον είναι εφοδιασμένα διά καλύμματος δυναμένου να στερεωθεί κατά τοιούτον τρόπον ώστε να μην είναι  δυνατή η προσέγγισις εις το διαμέρισμα φορτώσεως εκ των έξω.   Άρθρο 3  Κεκαλυμμένα οχήματα 1. Τα κεκαλυμμένα οχήματα πληρούν τους όρους των άρθρων 1 και 2 του παρόντος κανονισμού καθ' ο μέτρον αι εν λόγω διατάξεις είναι επιδεκτικαί εφαρμογής επ' αυτών. Εξ ετέρου, ταύτα δέον να είναι σύμφωνα προς τους όρους του παρόντος άρθρου.  2. Το κάλυμμα είναι κατασκευασμένον είτε εκ στερεού υφάσματος είτε εξ υφάσματος επικεκαλυμμένου διά πλαστικής ύλης ή ελαστικοποιημένου, μη ελαστικού και αρκούντως ανθεκτικού. Τούτο δέον να ευρίσκεται εις καλήν κατάστασιν και να έχει κατασκευασθεί κατά  τοιούτον τρόπον ώστε, άπαξ και τοποθετηθεί η διάταξις κλεισίματος, να είναι αδύνατος η προσέγγισις εις το διαμέρισμα φορτώσεως, χωρίς να καταλείπονται εμφανή ίχνη.  3. Εάν το κάλυμμα είναι κατασκευασμένον εκ πλειόνων τεμαχίων, τα άκρα τούτων δέον να είναι αναδιπλωμένα το εν εντός του άλλου και συνενωμένα διά δύο ραφών απεχουσών αλλήλων τουλάχιστον 15 χιλιοστά. Αι εν λόγω ραφαί γίνονται συμφώνως προς το  προσηρτημένον εις τον παρόντα κανονισμόν σχεδίασμα Νο 1, ουχ' ήττον, όταν δι' ορισμένα μέρη του καλύμματος (ως τα πτερύγια και αι ενισχυμέναι γωνίαι), δεν είναι δυνατή η κατά τοιούτον τρόπον σύνδεσις των τεμαχίων, αρκεί η αναδίπλωσις του άκρου του άνω  μέρους και η συρραφή συμφώνως προς τα συνημμένα εις τον παρόντα κανονισμόν σχεδιάσματα (Νο 2 ή 2α)). Η μία εκ των ραφών πρέπει να είναι ορατή μόνον εκ των έσω και το χρώμα του δι' αυτήν χρησιμοποιηθέντος νήματος καταφανώς διάφορον του χρώματος του  καλύμματος ως και του καλύμματος ως και του τοιούτου του νήματος του χρησιμοποιουμένου διά την ετέραν ραφήν. Άπασαι αι ραφαί δέον να γίνονται διά μηχανής.  4. Εάν το κάλυμμα είναι εξ υφάσματος επικεκαλυμμένου διά πλαστικής ύλης και κατασκευασμένον εκ πλειόνων τεμαχίων, τα τεμάχια ταύτα δύνανται ωσαύτως να συνδέονται διά συγκολλήσεως, συμφώνως προς το συνημμένον εις τον παρόντα κανονισμόν σχεδίασμα Νο 3. Το  άκρον ενός τεμαχίου καλύπτει το άκρον του ετέρου εις πλάτος τουλάχιστον 15 χιλιοστών. Η συγχώνευσις των τεμαχίων εξασφαλίζεται επί όλου του ως άνω πλάτους.  Το εξωτερικόν άκρον της συνδέσεως καλύπτεται διά ταινίας εκ πλαστικής ύλης, πλάτους τουλάχιστον 7 χιλιοστών, ήτις στερεούται διά της αυτής μεθόδου συγκολλήσεως. Επί της εν λόγω ταινίας ως και επί μιας επιφανείας πλάτους τουλάχιστον 3 χιλιοστών εξ  εκάστης πλευράς ταύτης, τυπούται εν ομοιόμορφον και καλώς διακρινόμενον ανάγλυφον σχέδιον. Η συγκόλλησις γίνεται κατά τοιούτον τρόπον ώστε τα τεμάχια να μη δύνανται να αποχωρισθούν και να επανασυνδεθούν εν συνεχεία χωρίς να καταλείπονται εμφανή ίχνη.  5. Αι επιδιορθώσεις γίνονται κατά την μέθοδον την απεικονιζομένην εις το προσηρτημένον εις τον παρόντα κανονισμόν σχεδίασμα Νο 4, τα άκρα αναδιπλούνται το εν εντός του άλλου και συνενούνται διά δύο ορατών ραφών, απεχουσών αλλήλων τουλάχιστον 15  χιλιοστά. Το χρώμα του εκ των έσω ορατού νήματος είναι διάφορον εκείνου του εκ των έξω ορατού νήματος και του χρώματος του καλύμματος. Άπασαι αι ραφαί γίνονται διά μηχανής. Όταν η επιδιόρθωσις ενός εφθαρμένου καλύμματος, πλησίον των άκρων, πρέπει να  γίνει δι' αντικαταστάσεως του κατεστραμμένου μέρους διά τινος τεμαχίου, η ραφή δύναται ωσαύτως να γίνει συμφώνως προς τας προδιαγραφάς της παραγράφου 3 του παρόντος άρθρου και του προσηρτημένου εις τον παρόντα κανονισμόν σχεδιάσματος Νο 1. Αι  επιδιορθώσεις των καλυμμάτων εξ υφάσματος επικεκαλυμμένου διά πλαστικής ύλης δύνανται ωσαύτως να γίνουν κατά την μέθοδον την περιγραφομένην εις την παράγραφον 4 του παρόντος άρθρου πλην όμως, εις την περίπτωσιν ταύτην, η ταινία δέον να τοποθετείται επί  των δύο όψεων του καλύμματος, του τεμαχίου τοποθετουμένου επί της εσωτερικής όψεως.  6. α) Το κάλυμμα στερεώνεται εις το όχημα κατά τρόπον ανταποκρινόμενον αυστηρώς εις τους όρους του άρθρου 1 παράγραφος α) και β) του παρόντος κανονισμού. Το κλείσιμον εξασφαλίζεται διά:  i) μεταλλικών δακτυλίων τοποθετημένων εις το όχημα,  ii) ομματίων (πορτούζια) διανοιγομένων εις το άκρον του καλύμματος,  iii) ενός συνδέσμου κλεισίματος διερχομένου διά μέσου των δακτυλίων άνωθεν του καλύμματος και παραμένοντος ορατού εκ των έξω καθ' όλον το μήκος αυτού.  Το κάλυμμα καλύπτει τα σταθερά στοιχεία του οχήματος επί αποστάσεως τουλάχιστον 250 χιλιοστομέτρων υπολογιζομένων από το κέντρον των δακτυλίων στερεώσεως, εκτός των περιπτώσεων καθ' ας το σύστημα κατασκευής του οχήματος θα εμπόδιζεν αυτό τούτο πάσαν  προσέγγισιν εις το διαμέρισμα φορτώσεως.  β) Όταν το άκρον ενός καλύμματος πρέπει να είναι συνδεδεμένον κατά διαρκή τρόπον με το όχημα, η συναρμογή είναι συνεχής και πραγματοποιείται διά σταθερών διατάξεων.  7. Το κάλυμμα υποβαστάζεται υπό τινος καταλλήλου υπερκατασκευής (ορθοστατών, πλευρών, τόξων, πεταύρων κλπ.).  8. Το διάστημα μεταξύ των δακτυλίων και μεταξύ των ομματίων δεν υπερβαίνει τα 200 χιλιοστά. Τα ομμάτια είναι ενισχυμένα.  9. Χρησιμοποιούνται ως σύνδεσμοι κλεισίματος:  α) χαλύβδινα συρματόσχοινα διαμέτρου τουλάχιστον 3 χιλιοστών, ή β) σχοινία εκ καννάβεως ή σιζάλ, διαμέτρου τουλάχιστον 8 χιλιοστών, περιβεβλημένα διά διαφανούς μη ελαστικής επενδύσεως εκ πλαστικής ύλης. Τα συρματόσχοινα δύνανται να περιβάλλονται διά διαφανούς μη ελαστικής επενδύσεως εκ πλαστικής ύλης.  10. Έκαστον συρματόσχοινον ή σχοινίον δέον να σύγκειται εξ ενός μόνον τεμαχίου και να φέρει εκ σκληρού μετάλλου ακροτεμάχιον εις έκαστον άκρον. Η διάταξις προσδέσεως εκάστου μεταλλικού ακροτεμαχίου δέον να φέρει κοίλον καρφίον διερχόμενον εγκαρσίως εκ  του συρματοσχοίνου ή του σχοινίου και επιτρέπον την διέλευσιν του συνδέσμου της τελωνειακής σφραγίδος. Το συρματόσχοινον ή το σχοινίον δέον να είναι ορατόν εξ αμφοτέρων των πλευρών του κοίλου καρφίου, κατά τρόπον ώστε να είναι δυνατή η διαπίστωσις ότι  το εν λόγω συρματόσχοινον ή σχοινίον σύγκειται εξ ενός μόνον τεμαχίου (βλ. το συνημμένον εις τον παρόντα κανονισμόν σχεδίασμα Νο 5).  11. Εις τα διανοιγομένας οπάς του καλύμματος, τας χρησιμοποιουμένας διά την φόρτωσιν και την εκφόρτωσιν, τα δύο άκρα του καλύμματος αλληλοεπικαλύπτονται επαρκώς. Εξ ετέρου, το κλείσιμον τούτον εξασφαλίζεται διά:  α) πτερυγίου ερραμμένου και συγκολλημένου συμφώνως προς τας παραγράφους 3 και 4 του παρόντος άρθρου- β) δακτυλίων και ομματίων ανταποκρινομένων εις τους όρους της παραγράφου 8 του παρόντος άρθρου- και γ) μονοκόμματου ιμάντος εκ καταλλήλου υλικού, μη ελαστικού, πλάτους τουλάχιστον 20 χιλιοστών και πάχους 3 χιλιοστών διερχομένου διά μέσου των δακτυλίων και συγκρατούντος ομού τα δύο άκρα του καλύμματος ως και το πτερύγιον, ο ιμάς ούτος στερεώνεται εις  το εσωτερικόν του καλύμματος και είναι εφοδιασμένος δι' ομματίου μέσω του οποίου διέρχεται το εν παραγράφω 9 του παρόντος άρθρου συρματόσχοινον ή το σχοινίον.  Οσάκις υπάρχει ειδική διάταξις (πλακός παρεκκλίσεως κλπ.), εμποδίζουσα την προσέγγισιν εις το διαμέρισμα φορτώσεως, χωρίς να καταλείπονται εμφανή ίχνη, δεν απαιτείται πτερύγιον.  Σχεδίασμα Νο 1 Κάλυμμα κατασκευασμένον εκ πλειόνων τεμαχίων συνδεομένων διά ραφής  Σχεδίασμα Νο 2 Κάλυμμα κατασκευασμένον εκ πλειόνων τεμαχίων συνδεομένων διά ραφής  Σχεδίασμα Νο 2 α) Κάλυμμα κατασκευασμένον εκ πλειόνων τεμαχίων συνδεομένων διά ραφής  Σχεδίασμα Νο 3 Κάλυμμα κατασκευασμένον εκ πλειόνων τεμαχίων συνδεομένων διά ραφής  Σχεδίασμα Νο 4 Επισκευή καλύμματος  Σχεδίασμα Νο 5 Δείγμα ακροτεμαχίου       ΠΑΡΑΡΤΗΜΑ 3   ΔΙΑΔΙΚΑΣΙΑ ΕΓΚΡΙΣΕΩΣ ΤΩΝ ΟΔΙΚΩΝ ΟΧΗΜΑΤΩΝ ΠΛΗΡΟΥΝΤΩΝ ΤΟΥΣ ΤΕΧΝΙΚΟΥΣ ΟΡΟΥΣ ΤΟΥΣ ΠΡΟΒΛΕΠΟΜΕΝΟΥΣ ΕΙΣ ΤΟΝ ΚΑΝΟΝΙΣΜΟΝ ΤΟΥ ΠΑΡΑΡΤΗΜΑΤΟΣ 2  Γενικά 1. Τα οδικά οχήματα δύνανται να εγκριθούν κατά μία των κάτωθι διαδικασιών:  α) είτε μεμονωμένως- β) είτε κατά τύπον κατασκευής (σειρά οδικών οχημάτων).  2. Η έγκρισις συνεπάγεται την έκδοσιν ενός πιστοποιητικού εγκρίσεως συνάδοντος προς το υπόδειγμα του παραρτήματος 4. Το εν λόγω πιστοποιητικόν τυπούται εις την γλώσσαν της χώρας εκδόσεως και εις την γαλλικήν ή αγγλικήν. Τούτο συνοδεύεται, όταν η  παρέχουσα την έγκρισιν αρχή το θεωρεί χρήσιμον, διά φωτογραφιών ή επικυρωμένων υπό ταύτης σχεδίων. Επί της περιπτώσεως ταύτης, ο αριθμός των ως άνω εγγράφων σημειούται υπό της εν λόγω αρχής έναντι της ενδείξεως υπ' αριθ. 6 του πιστοποιητικού.  3. Το πιστοποιητικόν δέον να ευρίσκεται επί του οδικού οχήματος.  4. Τα οδικά οχήματα δέον να προσάγονται ανά διετίαν δι' επαλήθευσιν και ενδεχομένως ανανέωσιν της εγκρίσεως, εις τας αρμοδίας αρχάς της χώρας ταξινομήσεως του οχήματος ή, εις περίπτωσιν μη ταξινομημένων οχημάτων, της χώρας ένθα ο ιδιοκτήτης ή ο χρήστης  διαμένει.  5. Εάν οδικόν όχημα δεν πληροί πλέον τους τεχνικούς όρους τους απαιτουμένους διά την έγκρισίν του, δέον, προ της εκ νέου χρησιμοποιήσεώς του διά την μεταφοράν εμπορευμάτων υπό την κάλυψιν δελτίου TIR, να αποκατασταθεί εις την κατάστασιν βάσει της οποίας  ενεκρίθη, εις τρόπον ώστε να ανταποκρίνεται εκ νέου εις τους ως άνω τεχνικούς όρους.  6. Όταν τα ουσιώδη χαρακτηριστικά οδικού οχήματος τροποποιούνται, το εν λόγω όχημα δεν καλύπτεται πλέον υπό της παραχωρηθείσης εγκρίσεως και δέον να εγκριθεί εκ νέου υπό της αρμοδίας αρχής πριν να χρησιμοποιηθεί διά την μεταφοράν εμπορευμάτων υπό την  κάλυψιν δελτίων TIR.  7. Αι αρμόδιοι αρχαί της χώρας ταξινομήσεως του οχήματος ή, εις περίπτωσιν οχημάτων δι' α δεν απαιτείται ταξινόμησις, αι αρμόδιοι αρχαί της χώρας, ένθα ο ιδιοκτήτης ή ο χρήστης του οχήματος είναι εγκατεστημένος, δύνανται, εφ' όσον συντρέχει περίπτωσις,  να αφαιρέσουν ή ανανεώσουν το πιστοποιητικόν εγκρίσεως ή να εκδώσουν νέον τοιούτον, υπό τας εις το άρθρον 14 της παρούσης συμβάσεως και εις τας παραγράφους 4, 5 και 6 του παρόντος παραρτήματος απαριθμουμένας συνθήκας.  Διαδικασία μεμονωμένης εγκρίσεως 8. Η μεμονωμένη έγκρισις ζητείται εκ της αρμοδίας αρχής υπό του ιδιοκτήτου, του εκμεταλλευομένου ή του αντιπροσώπου εκατέρoυ τούτων. Η αρμοδία αρχή προβαίνει εις τον έλεγχον του οδικού οχήματος, του προσκομιζομένου κατ' εφαρμογήν των εις τας ως άνω  παραγράφους 1 έως 7 προβλεπομένων γενικών κανόνων, βεβαιούται ότι τούτο πληροί τους εις το παράρτημα 2 καθοριζομένους τεχνικούς όρους και εκδίδει, μετά την έγκρισιν, πιστοποιητικόν σύμφωνον προς το υπόδειγμα του παραρτήματος 4.  Διαδικασία εγκρίσεως κατά τύπον κατασκευής (σειρά οδικών οχημάτων) 9. Όταν τα οδικά οχήματα κατασκευάζονται εν σειρά κατά έναν και τον αυτόν τύπον κατασκευής, ο κατασκευαστής δύναται να ζητήσει την έγκρισιν κατά τύπον κατασκευής παρά της αρμοδίας αρχής της χώρας κατασκευής.  10. Ο κατασκευαστής δέον να διαλαμβάνει, εις την αίτησίν του, τους αριθμούς ή τα γράμματα εξακριβώσεως της ταυτότητος, τα οποία προσδίδει εις τον τύπον του οδικού οχήματος του οποίου ζητεί την έγκρισιν.  11. Η αίτησις αύτη δέον να συνοδεύεται διά σχεδίων και λεπτομερούς περιγραφής της κατασκευής του τύπου του υπό έγκρισιν οδικού οχήματος.  12. Ο κατασκευαστής οφείλει όπως αναλάβει εγγράφως την υποχρέωσιν:  α) να προσκομίσει εις την τελωνειακήν αρχήν εκείνα εκ των οχημάτων του εν λόγω τύπου τα οποία αύτη επιθυμεί να εξετάσει- β) να επιτρέπει εις την αρμοδίαν αρχήν όπως εξετάζει ετέρας μονάδας ανά πάντα χρόνον κατά την διάρκειαν της παραγωγής της σειράς του υπό εξέτασιν τύπου- γ) να πληροφορεί την αρμοδίαν αρχήν περί πάσης τροποποιήσεως εις τα σχέδια ή τας προδιαγραφάς, ανεξαρτήτως σπουδαιότητος, προτού να προέλθει εις ταύτας- δ) να αναγράφει επί των οδικών οχημάτων, εις εμφανές μέρος τούτων, τους αριθμούς ή τα γράμματα εξακριβώσεως της ταυτότητος του τύπου κατασκευής, ως και τον αριθμόν διατάξεως εκάστου οχήματος εις την σειράν του υπό εξέτασιν τύπου (αριθμός κατασκευής)- ε) να τηρεί πίνακα των κατά τον εγκεκριμένον τύπον κατασκευαζομένων οχημάτων.  13. Η αρμοδία αρχή καθορίζει, εάν συντρέχει περίπτωσις, τας επενεκτέας τροποποιήσεις εις τον προβλεπόμενον τύπον κατασκευής εις τρόπον ώστε να είναι δυνατή η χορήγησις της εγκρίσεως.  14. Ουδεμία έγκρισις κατά τύπον κατασκευής χορηγείται, χωρίς η αρμοδία αρχή να έχει διαπιστώσει, διά της εξετάσεως ενός ή πλειόνων οχημάτων, κατασκευασμένων κατά τον εν λόγω τύπον κατασκευής, ότι τα οχήματα του τύπου τούτου πληρούν τους εις το παράρτημα  2 περιγραφομένους τεχνικούς όρους.  15. Η αρμοδία αρχή γνωστοποιεί εγγράφως εις τον κατασκευαστήν την απόφασίν της περί εγκρίσεως του τύπου. Η εν λόγω απόφασις χρονολογείται, αριθμείται και καθορίζει επακριβώς την αρχήν ήτις έλαβε ταύτην.  16. Η αρμοδία αρχή λαμβάνει τα αναγκαία μέτρα διά την έκδοσιν δι' εν έκαστον όχημα, κατασκευασθέν συμφώνως προς τον εγκεκριμένον τύπον κατασκευής, ενός πιστοποιητικού εγκρίσεως δεόντως θεωρημένου μερίμνη αυτής.  17. Ο κάτοχος του πιστοποιητικού εγκρίσεως οφείλει, προς πάσης χρησιμοποιήσεως του οχήματος, διά την μεταφοράν εμπορευμάτων υπό την κάλυψιν δελτίου TIR, να συμπληρώσει, κατά τας υφισταμένας ανάγκας, το πιστοποιητικόν εγκρίσεως διά:  - της ενδείξεως του αριθμού ταξινομήσεως, όστις εδόθη εις το όχημα (ένδειξις υπ' αριθ. 1), ή - της ενδείξεως του ονόματός του και της έδρας της επιχειρήσεώς του (ένδειξις υπ' αριθ. 8), οσάκις πρόκειται περί οχήματος μη υποβαλλομένου εις ταξινόμησιν.  18. Οσάκις όχημα, εγκριθέν κατά τύπον κατασκευής, εξάγεται προς ετέραν χώραν, συμβαλλόμενον μέρος εις την παρούσαν σύμβασιν, δεν απαιτείται νέα διαδικασία εγκρίσεως εις την χώραν ταύτην, λόγω της εισαγωγής του.  Διαδικασία εγγραφής παρατηρήσεων επί του πιστοποιητικού εγκρίσεως 19. Οσάκις εγκεκριμένον όχημα, μεταφέρον εμπορεύματα υπό την κάλυψιν δελτίου TIR, παρουσιάζει μείζονος σπουδαιότητος ελαττώματα, αι αρμόδιαι αρχαί των συμβαλλομένων μερών δύνανται, είτε να μην παράσχουν εις το όχημα την άδειαν συνεχίσεως του ταξιδίου  του υπό την κάλυψιν δελτίου TIR είτε να επιτρέψουν την συνέχισιν του ταξιδίου του, υπό το ως άνω καθεστώς επί του ιδίου αυτών εδάφους, λαμβάνουσαι τα ενδεδειγμένα μέτρα ελέγχου. Το εγκεκριμένον όχημα δέον να αποκατασταθεί δεόντως εις τον συντομότερον  χρόνον, το βραδύτερον δε προ πάσης νέας χρησιμοποιήσεώς του διά μεταφοράν, υπό την κάλυψιν δελτίου TIR.  20. Επί εκάστης των ως άνω δύο περιπτώσεων, αι τελωνειακαί αρχαί προβαίνουν εις κατάλληλον εγγραφήν εις την ένδειξιν υπ' αριθ. 10 του πιστοποιητικού εγκρίσεως του οχήματος. Όταν το όχημα επανέλθει εις κατάστασιν δικαιολογούσαν την έγκρισίν του,  προσκομίζεται εις τας αρμοδίας αρχάς συμβαλλομένου μέρους, αίτινες επικυρούν εκ νέου το πιστοποιητικόν διά προσθήκης εις την ένδειξιν υπ' αριθ. 11 σημειώσεως ακυρούσης τας προηγουμένας παρατηρήσεις. Όχημα ούτινος το πιστοποιητικόν φέρει σημείωσιν εις  την ένδειξιν υπ' αριθ. 10, δυνάμει των προρρηθεισών διατάξεων, δεν δύναται να χρησιμοποιηθεί εκ νέου διά την μεταφοράν εμπορευμάτων υπό την κάλυψιν δελτίου TIR, εφ' όσον δεν έχει αποκατασταθεί δεόντως και δεν ακυρωθούν, κατά τα ως άνω αναφερθέντα, αι  παρατηρήσεις της ενδείξεως υπ' αριθ. 10.  21. Πάσα σημείωσις γενομένη επί του πιστοποιητικού χρονολογείται και επικυρούται υπό των τελωνειακών αρχών.  22. Οσάκις αι τελωνειακαί αρχαί κρίνουν ότι ένα όχημα παρουσιάζει ήσσονος σημασίας ελαττώματα άτινα ουδένα κίνδυνον λαθρεμπορίας συνεπάγονται, δύναται να επιτραπεί η συνέχισις της χρησιμοποιήσεως του εν λόγω οχήματος διά την μεταφοράν εμπορευμάτων υπό  την κάλυψιν δελτίων TIR. Ο κομιστής του πιστοποιητικού εγκρίσεως ειδοποιείται περί της ως άνω ελαττωματικότητος και οφείλει να μεριμνήσει διά την δέουσαν αποκατάστασιν του οχήματός του εντός ευλόγου προθεσμίας.       ΠΑΡΑΡΤΗΜΑ 4   ΥΠΟΔΕΙΓΜΑ ΤΟΥ ΠΙΣΤΟΠΟΙΗΤΙΚΟΥ ΕΓΚΡΙΣΕΩΣ ΟΔΙΚΟΥ ΟΧΗΜΑΤΟΣ         ΠΑΡΑΡΤΗΜΑ 5   ΠΛΑΚΕΣ TIR  1. Αι πλάκες είναι διαστάσεων 250 χιλιοστομέτρων επί 400 χιλιοστομέτρων.  2. Τα γράμματα TIR, εκ λατινικών κεφαλαίων χαρακτήρων, δέον να έχουν ύψος 200 χιλιοστομέτρων και η γραμμή των πάχος τουλάχιστον 20 χιλιοστομέτρων. Ταύτα δέον να είναι λευκού χρώματος επί κυανής επιφανείας.       ΠΑΡΑΡΤΗΜΑ 6   ΕΠΕΞΗΓΗΜΑΤΙΚΑΙ ΣΗΜΕΙΩΣΕΙΣ  ΕΙΣΑΓΩΓΗ i) Συμφώνως προς τας διατάξεις του άρθρου 43 της παρούσης συμβάσεως, αι επεξηγηματικαί σημειώσεις παρέχουν την ερμηνείαν ορισμένων διατάξεων της παρούσης συμβάσεως και των παραρτημάτων αυτής. Αύται διαλαμβάνουν ωσαύτως ωρισμένας συνιστωμένας πρακτικάς.   ii) Αι επεξηγηματικαί σημειώσεις δεν τροποποιούν τας διατάξεις της παρούσης συμβάσεως ή των παραρτημάτων αυτής. Αύτας απλώς προσδιορίζουν το περιεχόμενον, την έννοιαν και την έκτασιν εφαρμογής τούτων.  iii) Ειδικότερον, όσον αφορά τας διατάξεις του άρθρου 12 και του παραρτήματος 2 της παρούσης συμβάσεως, περί των τεχνικών όρων εγκρίσεως των οδικών οχημάτων διά την μεταφοράν υπό τελωνειακήν σφράγισιν, αι επεξηγηματικαί σημειώσεις προσδιορίζουν, εάν  συντρέχη περίπτωσις, τας τεχνικάς μεθόδους κατασκευής ας οφείλουν τα συμβαλλόμενα Μέρη, ως ανταποκρινομένας εις τας εν λόγω διατάξεις. Αύται προσδιορίζουν, ωσαύτως, εάν συντρέχη περίπτωσις, τας τεχνικάς μεθόδους κατασκευής, αίτινες δεν ανταποκρίνονται  εις τας ως άνω διατάξεις.  iv) Αι επεξηγηματικαί σημειώσεις επιτρέπουν την εφαρμογήν των διατάξεων της παρούσης συμβάσεως και των παραρτημάτων αυτής εν συναρτήσει προς την τεχνικήν ανάπτυξιν και τας οικονομικάς απαιτήσεις.  2. ΠΑΡΑΡΤΗΜΑ 2 2.2. Άρθρο 2 2.2.1.α) Παράγραφος 1 α)   Συναρμολόγησις των συστατικών μερών α) Οσάκις χρησιμοποιούνται διατάξεις συναρμολογήσεως (δικέφαλα καρφία, κοχλίαι, περικόχλια, κλπ.), επαρκής αριθμός των διατάξεων τούτων τοποθετούνται από το εξωτερικόν, διαπερνούν τα συνηρμολογημένα στοιχεία και εξέρχονται εις το εσωτερικόν, όπου  στερεώνονται κατ' ασφαλή τρόπον (επί παραδείγματι, τη χρησιμοποιήσει δικεφάλου καρφίου, διά συγκολλήσεως, επιθέσεως δακτυλίου, κοχλίου και διά καρφώματος ή συγκολλήσεως επί του περικοχλίου). Ουχ' ήττον, τα συνήθως χρησιμοποιούμενα καρφία (δηλ. εκείνα  των οποίων η τοποθέτησις απαιτεί παρέμβασιν και από τα δύο μέρη των συνηρμολογημένων στοιχείων) δύνανται ωσαύτως να τοποθετώνται εκ του εσωτερικού. Παρά ταύτα το δάπεδον των διαμερισμάτων φορτώσεως δύναται να στερεώνεται τη χρησιμοποιήσει  αυτοελικοτομημένων κοχλιών, καρφίων ενσωματουμένων τη χρησιμοποιήσει εκρηκτικού γεμίσματος ή καρφίων αυτομάτου διατρήσεως τοποθετημένων εκ του εσωτερικού και διαπερνόντων εις ορθήν γωνίαν το δάπεδον και τα κάτω μεταλλικά διαπήγματα, υπό τον όρον ότι,  πλην της περιπτώσεως των αυτοελικοτομημένων κοχλιών, ορισμένα των άκρων εξαφανίζονται εντός του εξωτερικού μέρους του διαπήγματος ή συγκολλώνται επ' αυτού.  β) Η αρμοδία αρχή καθορίζει τον αριθμόν και το είδος των διατάξεων συναρμολογήσεως αίτινες δέον να πληρούν τους όρους της παραγράφου α) της παρούσης σημειώσεως, διασφαλιζομένη ούτως, ότι δεν είναι δυνατή η μετακίνησις και επανατοποθέτησις των ούτω  συνηρμολογημένων συστατικών μερών χωρίς να καταλείπονται εμφανή ίχνη. Η εκλογή και η τοποθέτησις των λοιπών διατάξεων συναρμολογήσεως εις ουδένα περιορισμόν υπόκεινται.  γ) Αι διατάξεις συναρμολογήσεως ων είναι δυνατή η αφαίρεσις και αντικατάστασις χωρίς να καταλείπονται εμφανή ίχνη διά ενεργείας επί μιας μόνον πλευράς, δηλ. χωρίς να είναι αναγκαίον να παρεμβληθούν από τας δύο πλευράς στοιχεία προς συναρμολόγησιν, δεν  είναι δεκταί κατά την έννοιαν της παραγράφου α) της παρούσης σημειώσεως. Πρόκειται, ιδιαιτέρως, διά καρφία διαστολής, "τυφλά" καρφία και παρόμοια τούτων.  δ) Οι ανωτέρω περιγραφόμενοι τρόποι συναρμολογήσεως εφαρμόζονται επί των ειδικών οχημάτων ως π.χ. των ισοθερμικών τοιούτων, των οχημάτων ψυγείων και των οχημάτων-δεξαμενών, καθ' ο μέτρον ούτοι συνάδουν προς τας τεχνικάς προδιαγραφάς τας οποίας πρέπει να  πληρούν τα εν λόγω οχήματα εν συναρτήσει προς την χρησιμοποίησίν των. Οσάκις δεν είναι δυνατόν, διά τεχνικούς λόγους, να καθορισθούν τα μέρη κατά τον εις την παράγραφον α) της παρούσης σημειώσεως περιγραφόμενον τρόπον, τα συστατικά μέρη δύνανται να  συναρμολογηθούν διά της χρησιμοποιήσεως των εις την παράγραφον γ) της παρούσης σημειώσεως αναφερομένων διατάξεων, υπό τον όρον, ότι αι διατάξεις αι χρησιμοποιούμεναι επί της εσωτερικής όψεως της πλευράς δεν είναι προσιταί εκ των έξω.  2.2.1.β) Παράγραφος 1 β)   Θύραι και έτερα συστήματα κλεισίματος α) Η διάταξις η επιτρέπουσα την επίθεσιν της τελωνειακής σφραγίδος δέον όπως:  i) είναι στερεωμένη διά συγκολλήσεως ή τη βοηθεία τουλάχιστον δύο διατάξεων συναρμολογήσεως, συμφώνως προς την παράγραφον α) της επεξηγηματικής σημειώσεως 2.2.1.α), ή ii) είναι κατασκευασμένη κατά τοιούτον τρόπον ώστε να μη δύναται, μετά το κλείσιμον και σφράγισμα του διαμερίσματος φορτώσεως, να αφαιρεθεί χωρίς να καταλείπονται εμφανή ίχνη.  Δέον ωσαύτως:  iii) να φέρει οπάς διαμέτρου τουλάχιστον 11 χιλιοστών ή σχισμάς μήκους τουλάχιστον 11 χιλιοστών και φάρδους 3 χιλιοστών, και iv) να παρέχει την αυτήν ασφάλειαν ανεξαρτήτως του τύπου της χρησιμοποιουμένης σφραγίδος.  β) Οι γιγγλυσμοί (μεντεσέδες), τα μάσκουλα, αι στρόφιγγες και αι λοιπαί διατάξεις συναρμογής των θυρών κλπ. στερεώνονται συμφώνως προς τας προδιαγραφάς της παραγράφου α) i) και ii) της παρούσης σημειώσεως. Επί πλέον τα διάφορα συστατικά μέρη της  διατάξεως συναρμογής (επί παραδείγματι, οι άξονες ή τα στελέχη των γιγγλυσμών ή των στροφίγγων), συναρμολογούνται κατά τρόπον ώστε να μη δύνανται να αφαιρεθούν ή να αποσυναρμολογηθούν χωρίς να καταλείπονται εμφανή ίχνη μετά το κλείσιμο και το σφράγισμα,  του διαμερίσματος φορτώσεως. Ουχ' ήττον, όταν η διάταξις συναρμογής δεν είναι προσιτή εκ των έξω, αρκεί όπως η θύρα κλπ., μετά το κλείσιμο και το σφράγισμα, να μη δύναται ν' αποσπασθεί εκ της εν λόγω διατάξεως χωρίς να καταλείπονται εμφανή ίχνη. Όταν η  θύρα ή το σύστημα κλεισίματος περιλαμβάνει πλέον των δύο στροφίγγων, μόνον αι δύο στρόφιγγες αι ευρισκόμεναι πλησιέστερον προς τα άκρα της θύρας δέον να στερεούνται συμφώνως προς τας προδιαγραφάς της ανωτέρω παραγράφου α) i) και ii).  γ) Κατ' εξαίρεσιν, εις την περίπτωσιν οχημάτων εφοδιασμένων διά θερμομονωτικών διαμερισμάτων φορτώσεως, η διάταξις της τελωνειακής σφραγίδος, οι γιγγλυσμοί (μεντεσέδες) και τα λοιπά μέρη, των οποίων η αφαίρεσις θα επέτρεπε την προσέγγισιν εις το  εσωτερικόν του διαμερίσματος φορτώσεως ή εις χώρους εντός των οποίων θα ήτο δυνατόν ν' αποκρυβούν εμπορεύματα, δύνανται να στερεούνται εις τας θύρας του εν λόγω διαμερίσματος φορτώσεως διά κοχλιών (μπουλονίων) ή ελίκων εισαγομένων εκ των έξω, αλλά μη  ανταποκρινομένων εξ ετέρων απόψεων προς τας απαιτήσεις της παραγράφου α) της ανωτέρω επεξηγηματικής σημειώσεως 2.2.1.α), υπό τον όρον ότι:  i) τα άκρα των κοχλιών (μπουλονίων) ή των ελίκων στερεούνται εντός μιας ελικοτομημένης πλακός ή εντός μιας παρεμφερούς διατάξεως προσηρμοσμένης όπισθεν του εξωτερικού θυροφύλλου, και ii) αι κεφαλαί εντός επαρκούς αριθμού εκ των εν λόγω κοχλιών (μπουλονιών) ή ελίκων συγκολλώνται εις την διάταξιν της τελωνειακής σφραγίδος, εις τους γιγγλυσμούς (μεντεσέδες) κλπ. κατά τρόπον ώστε να έχουν πλήρως παραμορφωθή και να μην είναι δυνατόν ν'  αφαιρεθούν οι ως άνω κοχλίαι και έλικες, χωρίς να καταλείπονται εμφανή ίχνη(1).  Ο όρος "θερμομονωτικά διαμερίσματα φορτώσεως" δέον να ερμηνευθεί ως εφαρμοζόμενος εις τα ψυκτικά και ισοθερμικά διαμερίσματα φορτώσεως.  δ) Τα οχήματα τα φέροντα σημαντικόν αριθμόν συστημάτων κλεισίματος, ως δικλείδας (βάννας), στρόφιγγας, ανοίγματα εισόδου, καλύμματα πληρώσεως κλπ. διαρρυθμίζονται κατά τρόπον ώστε να περιορίζεται, όσον το δυνατόν, ο αριθμός των τελωνειακών σφραγίδων.  Προς τον σκοπόν τούτον, τα συστήματα κλεισίματος τα προσκείμενα προς άλληλα, συνδέονται διά κοινής διατάξεως απαιτούσης μίαν μόνον σφραγίδα ή εφοδιάζονται δι' ενός καλύμματος πληρούντος τον αυτόν σκοπόν.  ε) Τα οχήματα ανοικτής στέγης, κατασκευάζονται κατά τρόπον ώστε να περιορίζεται, όσο το δυνατόν, ο αριθμός των τελωνειακών σφραγίδων.  2.2.1.γ)   1. Παράγραφος 1 γ)   Ανοίγματα αερισμού α) Η μεγαλυτέρα διάστασις τούτων δεν πρέπει, κατ' αρχήν, να υπερβαίνει τα 400 χιλιοστά.  β) Τα ανοίγματα τα επιτρέποντα την άμεσον προσέγγισιν εις το διαμέρισμα φορτώσεως, φράσσονται διά μεταλλικού υφάσματος ή διατρήτου μεταλλικής πλακός (ανωτάτη διάστασις των οπών: 3 χιλιοστά δι' αμφοτέρας τας περιπτώσεις) και προστατεύονται διά πλέγματος  εκ συγκεκολλημένου μετάλλου (ανωτάτη διάστασις των βρόχων 10 χιλιοστά).  γ) Τα ανοίγματα τα μη επιτρέποντα την άμεσον προσέγγισιν εις το διαμέρισμα φορτώσεως (π.χ. μέσω συστημάτων διά γωνιοσχήμων διατάξεων ή διά πλακών παρεκκλίσεως) εφοδιάζονται διά των αυτών διατάξεων, των διαστάσεων των οπών και των βρόχων δυναμένων εν  τούτοις να φθάσουν μέχρι 10 και 20 χιλιοστά αντιστοίχως.  δ) Όταν πρόκειται περί ανοιγμάτων εκτελουμένων εις τα καλύμματα, απαιτούνται, κατ' αρχήν, αι εις την παράγραφον β) της παρούσης σημειώσεως αναφερόμεναι διατάξεις. Ουχ' ήττον, γίνονται δεκτά τα συστήματα εμφράξεως τα αποτελούμενα υπό τινος διατρήτου  μεταλλικής πλακός, τοποθετουμένης εις το εξωτερικόν και ενός μεταλλικού ή εξ ετέρας ύλης υφάσματος, στερεουμένου εις το εσωτερικόν.  ε) Όμοιαι μη μεταλλικαί διατάξεις δύνανται να γίνονται δεκταί, υπό τον όρον της τηρήσεως των διαστάσεων των οπών και βρόχων και της χρησιμοποιήσεως υλικού αρκούντως ανθεκτικού, διά να μην καθίσταται δυνατόν να διευρυνθούν αισθητώς αι εν λόγω οπαί και  βρόχοι, χωρίς εμφανή φθοράν. Εξάλλου, δέον όπως μη είναι δυνατή η αντικατάστασις της διατάξεως αερισμού δι' επενεργείας επί μιας μόνον πλευράς του καλύμματος.  2.2.1.γ)   2. Παράγραφος 1 γ)   Ανοίγματα εκροής α) Η μεγίστη διάστασις τούτων δέον όπως μη υπερβαίνει, κατ' αρχήν, τα 35 χιλιοστά.  β) Τα ανοίγματα τα επιτρέποντα την άμεσον προσέγγισιν εις το διαμέρισμα φορτώσεως εφοδιάζονται διά των εις την παράγραφον β) της επεξηγηματικής σημειώσεως 2.2.1.γ)   1 αναφερομένων διατάξεων διά τα ανοίγματα αερισμού.  γ) Όταν τα ανοίγματα εκροής δεν επιτρέπουν την άμεσον προσέγγισιν εις το διαμέρισμα φορτώσεως, δεν απαιτούνται αι εις την παράγραφον β) της παρούσης σημειώσεως αναφερόμεναι διατάξεις, υπό τον όρον, ότι τα ανοίγματα είναι εφοδιασμένα δι' ασφαλούς  συστήματος πλακών παρεκκλίσεως, ευκόλως προσιτού εκ του εσωτερικού του διαμερίσματος φορτώσεως.  2.3. Άρθρο 3 2.3.3. Παράγραφος 3   Καλύμματα κατασκευασμένα εκ πλειόνων τεμαχίων α) Τα διάφορα τεμάχια του αυτού καλύμματος δυνατόν να είναι κατασκευασμένα εκ διαφόρων υλικών, κατά συμμόρφωσιν προς τας διατάξεις της παραγράφου 2 του άρθρου 3 του παραρτήματος 2.  β) Επιτρέπεται, κατά την κατασκευήν του καλύμματος, πάσα διευθέτησις των τεμαχίων παρέχουσα επαρκείς εγγυήσεις, υπό τον όρον ότι η συναρμολόγησις πραγματοποιείται συμφώνως προς τας προδιαγραφάς του άρθρου 3 του παραρτήματος 2.  2.3.6.α) Παράγραφος 6 α)   Οχήματα εφοδιασμένα διά συρομένων δακτυλίων Μεταλλικοί δακτύλιοι στερεώσεως, συρόμενοι επί μεταλλικών ράβδων στερεωμένων επί των οχημάτων, είναι αποδεκτοί διά τους σκοπούς της παρούσης παραγράφου (βλ. σχεδίασμα υπ' αριθ. 2 προσηρτημένον εις το παρόν παράρτημα), υπό τον όρον ότι:  α) αι ράβδοι είναι στερεωμένοι εις το όχημα εις διαστήματα ουχί μεγαλύτερα των 60 εκατοστών και κατά τρόπον αποκλείοντα την δυνατότητα αφαιρέσεως και εκ νέου επανατοποθετήσεώς των, χωρίς να καταλείπονται εμφανή ίχνη- β) οι δακτύλιοι αποτελούνται εκ διπλού κρίκου ή είναι εφοδιασμένοι διά κεντρικής ράβδου και κατασκευασμένοι εξ ενός μόνον τεμαχίου άνευ συγκολλήσεως- γ) το κάλυμμα είναι στερεωμένον εις το όχημα κατά τρόπον ανταποκρινόμενον απολύτως προς τον όρον τον διαλαμβανόμενον εις την παράγραφο α) του άρθρου 1 του παραρτήματος 2 της παρούσης συμβάσεως.  2.3.6.β) Παράγραφος 6 β)   Καλύμματα μονίμως συνδεδεμένα Όταν εν ή περισσότερα άκρα του καλύμματος στερεώνονται μονίμως εις το αμάξωμα του οχήματος, το κάλυμμα συγκρατείται διά μεταλλικής ταινίας ή οιουδήποτε ετέρου καταλλήλου υλικού, προσηρμοσμένου εις το αμάξωμα του οχήματος διά διατάξεων συναρμολογήσεως  ανταποκρινομένων εις τας απαιτήσεις της παραγράφου α) της σημειώσεως 2.2.1.α) του παρόντος παραρτήματος.  2.3.9. Παράγραφος 9   Χαλύβδινα συρματόσχοινα κλεισίματος με κορμόν εξ υφαντικής ύλης Τυγχάνουν αποδεκτά, δυνάμει της παρούσης παραγράφου, συρματόσχοινα αποτελούμενα εκ κορμού εξ υφαντικής ύλης περιβαλλομένου από έξι έμβολα συνιστάμενα αποκλειστικώς εκ χαλυβδίνων νημάτων και καλύπτοντα εξ ολοκλήρου τον κορμόν, υπό τον όρον ότι η  διάμετρος των εν λόγω συρματοσχοίνων είναι τουλάχιστον 3 χιλιοστά (μη λαμβανομένης υπόψη ενδεχομένης επενδύσεως εκ διαφανούς πλαστικής ύλης).  2.3.11.α) Παράγραφος 11 α)   Πτερύγια τάσεως των καλυμμάτων Επί πολυαρίθμων οχημάτων, το κάλυμμα είναι εφοδιασμένον εις το εξωτερικόν δι' ενός οριζοντίου πτερυγίου διατρήτου διά ομματίων εκτεινομένων κατά μήκος του πλαγίου τοιχώματος του οχήματος. Τα εν λόγω πτερύγια, αποκαλούμενα πτερύγια τάσεως, έχουν ως  προορισμόν να επιτρέπουν την έκτασιν του καλύμματος τη βοηθεία σχοινίων ή παρομοίων διατάξεων. Τα πτερύγια ταύτα εχρησιμοποιήθησαν διά την απόκρυψιν οριζοντίων εγκοπών διανοιγομένων εις το κάλυμμα, αίτινες επέτρεπον την κατά παράνομον τρόπον προσέγγισιν  των εντός του οχήματος μεταφερομένων εμπορευμάτων. Διά τον σκοπόν τούτον συνιστάται, όπως μη επιτρέπεται η χρησιμοποίησις πτερυγίων του τύπου τούτου. Ταύτα δύνανται να αντικατασταθούν διά των ακολούθων διατάξεων:  α) πτερυγίων τάσεως παρομοίου τύπου, στερεουμένων εις το εσωτερικόν του καλύμματος, ή β) μικρών ατομικών πτερυγίων, έκαστον των οποίων διατρυπάται δι' ομματίου, στερεουμένων επί της εξωτερικής όψεως του καλύμματος και κατανεμημένων εις διαστήματα επιτρέποντα την έκτασιν του καλύμματος κατά ικανοποιητικόν τρόπον.  Μία άλλη λύσις, δυνατή εις τινας περιπτώσεις, συνίσταται εις την αποφυγήν της χρησιμοποιήσεως πτερυγίων τάσεως επί των καλυμμάτων.  2.3.11.γ) Παράγραφος 11 γ)   Ιμάντες καλυμμάτων 2.3.11.γ) - 1. Τα ακόλουθα υλικά θεωρούνται κατάλληλα διά την κατασκευήν των ιμάντων:  α) δέρμα- β) μη ελαστικαί υφαντικαί ύλαι, περιλαμβανομένου του πλαστικοποιημένου ή ελαστικοποιημένου υφάσματος, υπό τον όρον να μη δύνανται αύται να συγκολληθούν ή να ανασυσταθούν μετά ρήξιν χωρίς να καταλείπονται εμφανή ίχνη. Εξάλλου, η πλαστική ύλη επικαλύψεως  των ιμάντων δέον να είναι διαφανής και η επιφάνειά της λεία.  2.3.11.γ) - 2. Η διάταξις περί ης το εις το παρόν παράρτημα προσηρτημένον σχεδίασμα υπ' αριθ. 3 πληροί τας προδιαγραφάς του τελευταίου τμήματος της παραγράφου 11 του άρθρου 3 του παραρτήματος 2. Ανταποκρίνεται ωσαύτως εις τας προδιαγραφάς της παραγράφου  6 του άρθρου 3 του παραρτήματος 2.  3. ΠΑΡΑΡΤΗΜΑ 3 3.0.17. Διαδικασία εγκρίσεως 1. Το παράρτημα 3 καθορίζει ότι αι αρμόδιαι αρχαί συμβαλλομένου μέρους δύνανται να εκδίδουν πιστοποιητικόν εγκρίσεως δι' όχημα κατασκευασμένον επί του εδάφους του εν λόγω μέρους και ότι το όχημα τούτο εις ουδεμίαν διαδικασίαν συμπληρωματικής εγκρίσεως  υποβάλλεται εις την χώραν ταξινομήσεώς του ή εις την χώραν ένθα διαμένει ο κύριος τούτου, αναλόγως της περιπτώσεως.  2. Αι ως άνω διατάξεις δεν αποβλέπουν εις τον περιορισμόν του δικαιώματος των αρμοδίων αρχών του συμβαλλομένου μέρους, ένθα είναι ταξινομημένον το όχημα ή επί του εδάφους του οποίου διαμένει ο κύριος τούτου, όπως απαιτούν την προσκόμισιν πιστοποιητικού  εγκρίσεως, είτε κατά την εισαγωγήν είτε μεταγενεστέρως, διά σκοπούς συνδεομένους με την ταξινόμησιν ή τον έλεγχον του οχήματος ή αναλόγους διατυπώσεις.  3.0.20. Διαδικασία εγγραφής παρατηρήσεως επί του πιστοποιητικού εγκρίσεως Διά την ακύρωσιν σημειώσεως αφορώσης εις ελαττώματα, όταν το όχημα επαναφερθεί εις ικανοποιητικήν κατάστασιν, αρκεί να τεθεί υπό την προς τούτο προβλεπομένην ένδειξιν υπ' αριθ. 11 η σημείωσις: "ελαττώματα αποκατεστάθησαν", το όνομα, η υπογραφή και η  σφραγίς της ενδιαφερομένης αρμοδίας αρχής.  Σχεδίασμα Νο 1Υπόδειγμα γιγγλυσμού και διατάξεως τελωνειακής σφραγίσεως διά θύρας οχημάτων εφοδιασμένων διά θερμομονωτικών διαμερισμάτων φορτώσεως  Σχεδίασμα Νο 2 Κεκαλυμμένα οχήματα εφοδιασμένα διά συρομένων δακτυλίων  Σχεδίασμα Νο 3 Υπόδειγμα διατάξεων κλεισίματος καλύμματος οχημάτων Η κατωτέρω παρατιθεμένη διάταξις πληροί τας προδιαγραφάς του τελευταίου εδαφίου της παραγράφου 11 του άρθρου 3 του παραρτήματος 2. Πληροί ωσαύτως τας προδιαγραφάς της παραγράφου 6 του άρθρου 3 του παραρτήματος 2.   Σχεδίασμα Νο 4 Διάταξις κλεισίματος καλύμματος Η κατωτέρω παρατιθεμένη διάταξις πληροί τας προδιαγραφάς του εδαφίου α) της παραγρ. 6 του άρθρου 3 του παραρτήματος 2.     (1) Βλ. το εις το παρόν παράρτημα προσηρτημένον σχεδίασμα υπ' αριθ. 1.       ΠΑΡΑΡΤΗΜΑ 7   ΠΑΡΑΡΤΗΜΑ ΑΦΟΡΟΝ ΕΙΣ ΤΗΝ ΕΓΚΡΙΣΙΝ ΤΩΝ ΕΜΠΟΡΕΥΜΑΤΟΚΙΒΩΤΙΩΝ  ΤΜΗΜΑ ΠΡΩΤΟ ΚΑΝΟΝΙΣΜΟΣ ΠΕΡΙ ΤΩΝ ΕΦΑΡΜΟΣΤΕΩΝ ΤΕΧΝΙΚΩΝ ΟΡΩΝ ΕΠΙ ΤΩΝ ΕΜΠΟΡΕΥΜΑΤΟΚΙΒΩΤΙΩΝ ΤΩΝ ΔΥΝΑΜΕΝΩΝ ΝΑ ΓΙΝΟΥΝ ΔΕΚΤΑ ΕΙΣ ΤΗΝ ΔΙΕΘΝΗ ΜΕΤΑΦΟΡΑΝ ΥΠΟ ΤΕΛΩΝΕΙΑΚΗΝ ΣΦΡΑΓΙΣΙΝ  Άρθρο 1  Βασικαί αρχαί Εγκρίνονται διά την διεθνή μεταφοράν εμπορευμάτων υπό τελωνειακήν σφράγισιν μόνον τα εμπορευματοκιβώτια τα κατασκευασμένα και διευθετημένα κατά τρόπον ώστε:  α) ουδέν εμπόρευμα να είναι δυνατόν να εξαχθεί εκ του εσφραγισμένου τμήματος του εμπορευματοκιβωτίου ή να εισαχθεί εις τούτο χωρίς να καταλείπονται εμφανή ίχνη παραβιάσεως ή να ρήγνυται η τελωνειακή σφραγίς- β) η τοποθέτησις της τελωνειακής σφραγίδος να επιτυγχάνεται κατά τρόπον απλούν και αποτελεσματικόν- γ) να μη διαθέτουν κεκρυμμένους χώρους επιτρέποντας την απόκρυψιν εμπορευμάτων- δ) άπαντες οι κατάλληλοι να περιλάβουν εμπορεύματα χώροι να είναι ευκόλως προσιτοί διά τον τελωνειακόν έλεγχον.   Άρθρο 2  Κατασκευή των εμπορευματοκιβωτίων 1. Διά να πληρούν τας προδιαγραφάς του άρθρου 1 του παρόντος κανονισμού:  α) Τα συστατικά στοιχεία του εμπορευματοκιβωτίου (πλευραί, δάπεδον, θύραι, οροφή, ορθοστάται, πλαίσια, διαπήγματα κλπ.), συναρμολογούνται είτε τη χρησιμοποιήσει διατάξεων μη δυναμένων να αφαιρεθούν και επανατοποθετηθούν εκ των έξω χωρίς να καταλείπονται  εμφανή ίχνη, είτε διά μεθόδων εχουσών ως αποτέλεσμα την δημιουργίαν ενός συνόλου μη δυναμένου να μεταβληθεί χωρίς να καταλείπονται εμφανή ίχνη. Εάν αι πλευραί, το δάπεδον, αι θύραι και η οροφή συνίστανται εκ διαφόρων μερών, τα μέρη ταύτα δέον να  ανταποκρίνονται εις τας αυτάς προδιαγραφάς και να είναι αρκούντως ανθεκτικά.  β) Αι θύραι και άπαντα τα έτερα συστήματα κλεισίματος (συμπεριλαμβανομένων των στροφίγγων, ανοιγμάτων εισόδου, καλυμμάτων πληρώσεως κλπ.) περιλαμβάνουν διάταξιν επιτρέπουσαν την επίθεσιν τελωνειακής σφραγίδος. Της διατάξεως ταύτης δέον όπως μη είναι  δυνατή η αφαίρεσις και επανατοποθέτησις εκ των έξω χωρίς να καταλείπονται εμφανή ίχνη, ουδέ διάνοιξις της θύρας ή του συστήματος κλεισίματος άνευ ρήξεως της τελωνειακής σφραγίδος. Η τελευταία αύτη προστατεύεται πλήρως. Αι ανοιγόμενοι στέγαι τυγχάνουν  αποδεκταί.  γ) Τα ανοίγματα αερισμού και διαρροής εφοδιάζονται διά διατάξεως εμποδιζούσης την προσέγγισιν εις το εσωτερικόν του εμπορευματοκιβωτίου. Της εν λόγω διατάξεως δέον όπως μη είναι δυνατή η αφαίρεσις και επανατοποθέτησις εκ των έξω χωρίς να καταλείπονται  εμφανή ίχνη.  2. Κατ' εξαίρεσιν των διατάξεων της παραγράφου γ) του άρθρου 1 του παρόντος κανονισμού, γίνονται δεκτά τα συστατικά μέρη του εμπορευματοκιβωτίου, τα οποία, διά πρακτικούς λόγους, πρέπει να φέρουν κενούς χώρους (επί παραδείγματι, μεταξύ των χωρισμάτων  διπλού τοιχώματος), διά να μη δύνανται να χρησιμοποιηθούν οι χώροι ούτοι διά την εν αυτοίς απόκρυψιν εμπορευμάτων δέον όπως:  i) μη είναι δυνατή η αποσύνδεσις και επανατοποθέτησις της εσωτερικής επενδύσεως του εμπορευματοκιβωτίου χωρίς να καταλείπονται εμφανή ίχνη, ή ii) ο αριθμός των εν λόγω χώρων περιορίζεται εις το ελάχιστον και οι χώροι ούτοι να είναι ευχερώς προσιτοί διά τον τελωνειακόν έλεγχον.   Άρθρο 3  Πτυσσόμενα ή λυόμενα εμπορευματοκιβώτια Τα πτυσσόμενα ή λυόμενα εμπορευματοκιβώτια υπάγονται εις τας διατάξεις των άρθρων 1 και 2 του παρόντος κανονισμού, επί πλέον, δέον να φέρουν σύστημα ασφαλίσεως διά σύρτου αποκλείον τα διάφορα μέρη ευθύς μετά την συναρμολόγησιν του εμπορευματοκιβωτίου.  Το εν λόγω σύστημα ασφαλίσεως δέον να δύναται να σφραγίζεται υπό του Τελωνείου όταν θα ευρεθή εις το εξωτερικόν του εμπορευματοκιβωτίου μετά την συναρμολόγησιν του τελευταίου.   Άρθρο 4  Κεκαλυμμένα εμπορευματοκιβώτια 1. Τα κεκαλυμμένα εμπορευματοκιβώτια πληρούν τους όρους του άρθρου 1 και των άρθρων 2 και 3 του παρόντος κανονισμού καθ' ο μέτρον αι εν λόγω διατάξεις έχουν εφαρμογήν επ' αυτών. Εξ ετέρου, ταύτα πρέπει να είναι σύμφωνα προς τας διατάξεις του παρόντος  άρθρου.  2. Το κάλυμμα είναι κατασκευασμένον είτε εκ στερεού υφάσματος είτε εξ υφάσματος επικεκαλυμμένου διά πλαστικής ύλης ή ελαστικοποιημένου, μη ελαστικού και αρκούντως ανθεκτικού. Τούτο δέον να είναι εις καλήν κατάστασιν και κατασκευασμένον κατά τοιούτον  τρόπον ώστε, ευθύς ως τοποθετηθή η διάταξις κλεισίματος, να είναι αδύνατος η προσέγγισις εις το φορτίον χωρίς να καταλείπονται εμφανή ίχνη.  3. Εάν το κάλυμμα απαρτίζεται εκ πλειόνων τεμαχίων, τα άκρα τούτων δέον να αναδιπλούνται το εν εντός του άλλου και συνενούνται διά δύο ραφών απεχουσών αλλήλων τουλάχιστον 15 χιλιοστά. Αι εν λόγω ραφαί γίνονται συμφώνως προς το εις τον παρόντα κανονισμόν  προσηρτημένον σχεδίασμα υπ' αριθ. 1. Ουχ' ήττον, καθ' όσον αφορά ωρισμένα μέρη του καλύμματος (ως τα οπίσθια πτερύγια και αι ενισχυμέναι γωνίαι) δεν είναι δυνατή η κατ' αυτόν τον τρόπον σύνδεσις των τεμαχίων, αρκεί η αναδίπλωσις του υπερκειμένου μέρους  του άκρου και η συρραφή συμφώνως προς το συνημμένον εις τον παρόντα κανονισμόν σχεδίασμα υπ' αριθ. 2. Η μία εκ των ραφών δέον να είναι ορατή μόνον εκ των έσω και το χρώμα του δι' αυτών χρησιμοποιηθέντος νήματος να είναι καταφανώς διάφορον του χρώματος  του καλύμματος, ως και του τοιούτου του νήματος του χρησιμοποιουμένου διά την ετέραν ραφήν. Άπασαι αι ραφαί γίνονται διά μηχανής.  4. Εάν το κάλυμμα είναι εξ υφάσματος επικεκαλυμμένου διά πλαστικής ύλης και κατασκευασμένον εκ πλείονων τεμαχίων, τα τεμάχια ταύτα δύνανται ωσαύτως να συνενούνται διά συγκολλήσεως συμφώνως προς το συνημμένον εις τον παρόντα κανονισμόν σχεδίασμα υπ'  αριθ. 3. Το άκρον ενός τεμαχίου καλύπτει το άκρον του ετέρου εις πλάτος τουλάχιστον 15 χιλιοστών. Η συγχώνευσις των τεμαχίων εξασφαλίζεται επί όλου του ως άνω πλάτους. Το εξωτερικόν άκρον της συνδέσεως καλύπτεται διά ταινίας εκ πλαστικής ύλης, πλάτους  τουλάχιστον 7 χιλιοστών, ήτις στερεούται διά της αυτής μεθόδου συγκολλήσεως. Επί της εν λόγω ταινίας, ως και επί επιφανείας πλάτους τουλάχιστον 3 χιλιοστών, καθ' εκάστην πλευράν ταύτης, τυπούται εν ομοιόμορφον και καλώς διακρινόμενον ανάγλυφον σχέδιον.  Η συγκόλλησις γίνεται κατά τοιούτον τρόπον ώστε τα τεμάχια να μη δύνανται να αποχωρισθούν και εν συνεχεία επανασυνδεθούν, χωρίς να καταλείπονται εμφανή ίχνη.  5. Αι επιδιορθώσεις γίνονται κατά την μέθοδον την απεικονιζομένην εις το προσηρτημένον εις τον παρόντα κανονισμόν σχεδίασμα υπ' αριθ. 4, τα άκρα αναδιπλούνται το εν εντός του άλλου και συνενούνται διά δύο ορατών ραφών, απεχουσών αλλήλων τουλάχιστον 15  χιλιοστά. Το χρώμα του εκ των έσω ορατού νήματος είναι διάφορον εκείνου του εκ των έξω ορατού νήματος και του χρώματος του καλύμματος. Άπασαι αι ραφαί γίνονται διά μηχανής. Όταν η επιδιόρθωσις καλύμματος υποστάντος βλάβην εγγύς των άκρων, δέον να γίνη  δι' αντικαταστάσεως του κατεστραμμένου μέρους διά τεμαχίου, η ραφή δύναται επίσης να γίνη συμφώνως προς τας προδιαγραφάς της παραγράφου 3 του παρόντος άρθρου και του προσηρτημένου εις τον παρόντα κανονισμόν σχεδιάσματος υπ' αριθ. 1. Αι επιδιορθώσεις των  καλυμμάτων εξ υφάσματος επικεκαλυμμένου εκ πλαστικής ύλης, δύνανται ωσαύτως να γίνουν κατά την μέθοδον την περιγραφομένην εις την παράγραφον 4 του παρόντος άρθρου, αλλ' εις την περίπτωσιν ταύτην, η συγκόλλησις δέον να γίνεται επί των δύο όψεων του  καλύμματος, του τεμαχίου τοποθετουμένου επί της εσωτερικής όψεως.  6. α) Το κάλυμμα στερεώνεται εις το εμπορευματοκιβώτιον κατά τρόπον ανταποκρινόμενον αυστηρώς εις τους όρους των παραγράφων α) και β) του άρθρου 1 του παρόντος κανονισμού. Το κλείσιμον εξασφαλίζεται διά:  i) μεταλλικών δακτυλίων τοποθετουμένων εις το εμπορευματοκιβώτιον,  ii) ομματίων διανοιγομένων εις το άκρον του καλύμματος,  iii) συνδέσμου κλεισίματος διερχομένου διά μέσου των δακτυλίων άνωθεν του καλύμματος και παραμένοντος ορατού εκ των έξω καθ' όλον το μήκος αυτού.  Το κάλυμμα καλύπτει τα σταθερά στοιχεία του εμπορευματοκιβωτίου εις έκτασιν τουλάχιστον 250 χιλιοστών, υπολογιζομένων από το κέντρον των δακτυλίων στερεώσεως, πλην των περιπτώσεων ένθα το σύστημα κατασκευής του εμπορευματοκιβωτίου θα παρεκώλυε καθ'  εαυτώ πάσαν προσέγγισιν εις τα εμπορευματοκιβώτια.  β) Όταν το άκρον καλύμματος δέον να συνδεθεί κατά μόνιμον τρόπον εις το εμπορευματοκιβώτιον, η σύνδεσις είναι συνεχής και πραγματοποιείται διά σταθερών διατάξεων.  7. Το διάστημα μεταξύ των δακτυλίων και μεταξύ των ομματίων δεν υπερβαίνει τα 200 χιλιοστά. Τα ομμάτια είναι ενισχυμένα.  8. Ως σύνδεσμοι κλεισίματος χρησιμοποιούνται:  α) χαλύβδινα συρματόσχοινα διαμέτρου 3 τουλάχιστον χιλιοστών, ή β) σχοινία εκ καννάβεως ή σιζάλ διαμέτρου 8 τουλάχιστον χιλιοστών περιβεβλημένα διά διαφανούς μη ελαστικής επενδύσεως εκ πλαστικής ύλης.  Τα συρματόσχοινα δύνανται να περιβάλλονται διά διαφανούς μη ελαστικής επενδύσεως εκ πλαστικής ύλης.  9. Έκαστον συρματόσχοινον ή σχοινίον δέον να σύγκειται εξ ενός τεμαχίου και να φέρη ακροτεμάχιον εκ σκληρού μετάλλου εις έκαστον άκρον. Η διάταξις προσδέσεως εκάστου μεταλλικού ακροτεμαχίου δέον να φέρη κοίλον καρφίον διερχόμενον εγκαρσίως εκ του  συρματοσχοινίου ή του σχοινίου και επιτρέπον την διέλευσιν του νήματος ή της ταινίας της τελωνειακής σφραγίδος. Το συρματόσχοινον ή σχοινίον δέον να είναι ορατόν και από τα δύο μέρη του κοίλου καρφίου, κατά τρόπον ώστε να είναι δυνατή η διαπίστωσις περί  του ότι το εν λόγω συρματόσχοινον ή σχοινίον σύγκειται πράγματι εξ ενός μόνον τεμαχίου (βλ. το συνημμένον εις τον παρόντα κανονισμό σχεδίασμα υπ' αριθ. 5).  10. Εις τα ανοίγματα του καλύμματος τα χρησιμοποιούμενα διά την φόρτωσιν και την εκφόρτωσιν, τα δύο άκρα του καλύμματος επικάθηνται επαρκώς το εν επί του άλλου. Εξ ετέρου, το κλείσιμον τούτων εξασφαλίζεται διά:  α) πτερυγίου ερραμμένου ή συγκεκολλημένου συμφώνως προς τας παραγράφους 3 και 4 του παρόντος άρθρου,  β) δακτυλίων και ομματίων ανταποκρινομένων εις τους όρους της παραγράφου 7 του παρόντος άρθρου, και γ) ακεραίου ιμάντος εκ καταλλήλου ύλης, μη ελαστικού, πλάτους τουλάχιστον 20 χιλιοστών και πάχους 3 χιλιοστών διερχομένου διά μέσου των δακτυλίων και συγκρατούντος ομού τα δύο άκρα του καλύμματος ως και το πτερύγιον. Ο ιμάς ούτος στερεώνεται εις το  εσωτερικόν του καλύμματος και είναι εφοδιασμένος δι' ομματίου διά την σύνδεσιν με το συρματόσχοινον ή σχοινίον το αναφερόμενον εις την παράγραφον 8 του παρόντος άρθρου.  Οσάκις υφίσταται ειδική διάταξις (πλάξ παρεκκλίσεως κλπ.), εμποδίζουσα την προσέγγισιν εις το φορτίον, χωρίς να καταλείπονται εμφανή ίχνη, δεν απαιτείται πτερύγιον.  11. Τα σημεία εξακριβώσεως της ταυτότητος, τα οποία δέον να αναγράφονται επί του εμπορευματοκιβωτίου, ως και πλάξ εγκρίσεως, η προβλεπομένη εις το δεύτερον τμήμα του παρόντος παραρτήματος, εν ουδεμιά περιπτώσει επιτρέπεται να καλύπτονται υπό του  καλύμματος.   Άρθρο 5  Μεταβατικαί διατάξεις Επιτρέπονται μέχρι της 1ης Ιανουαρίου 1977 ακροτεμάχια τα οποία είναι σύμφωνα προς το εις τον παρόντα κανονισμόν προσηρτημένον σχεδίασμα υπ' αριθ. 5, ακόμη και εάν το κοίλον καρφίον τούτων βάσει προγενεστέρως εγκεκριμένου τύπου έχη άνοιγμα του οποίου αι  διαστάσεις είναι κατώτεραι των διαλαμβανομένων εις το εν λόγω σχεδίασμα.  Σχεδίασμα Νο 1 Κάλυμμα κατασκευασμένον εκ πλειόνων τεμαχίων Συναρμογή διά συρραφής  Σχεδίασμα Νο 2 Κάλυμμα κατασκευασμένον εκ πλειόνων τεμαχίων  Σχεδίασμα Νο 3 Κάλυμμα κατασκευασμένον εκ πλειόνων τεμαχίων  Σχεδίασμα Νο 4 Επισκευή καλύμματος  Σχεδίασμα Νο 5 Δείγμα ακροτεμαχίου  ΤΜΗΜΑ ΔΕΥΤΕΡΟ ΔΙΑΔΙΚΑΣΙΑ ΑΦΟΡΩΣΑ ΕΙΣ ΤΗΝ ΕΓΚΡΙΣΙΝ ΕΜΠΟΡΕΥΜΑΤΟΚΙΒΩΤΙΩΝ ΠΛΗΡΟΥΝΤΩΝ ΤΟΥΣ ΕΙΣ ΤΟ ΠΡΩΤΟΝ ΤΜΗΜΑ ΠΡΟΒΛΕΠΟΜΕΝΟΥΣ ΤΕΧΝΙΚΟΥΣ ΟΡΟΥΣ Γενικά 1. Τα εμπορευματοκιβώτια δύνανται να εγκριθούν διά την μεταφοράν εμπορευμάτων υπό τελωνειακήν σφράγισιν:  α) είτε εις το στάδιον της κατασκευής, κατά τύπον κατασκευής (διαδικασία εγκρίσεως εις το στάδιον της κατασκευής)- β) είτε εις μεταγενέστερον της κατασκευής στάδιον, μεμονωμένως ή διά καθωρισμένον αριθμόν εμπορευματοκιβωτίων του αυτού τύπου (διαδικασία εγκρίσεως εις μεταγενέστερον της κατασκευής στάδιον).  Κοιναί διατάξεις επ' αμφοτέρων των διαδικασιών εγκρίσεως 2. Η παρέχουσα την έγκρισιν αρμοδία αρχή χορηγεί εις τον αιτούντα, μετά την έγκρισιν, πιστοποιητικόν εγκρίσεως ισχύον, κατά περίπτωσιν, δι' απεριόριστον σειράν εμπορευματοκιβωτίων του εγκεκριμένου τύπου ή διά καθωρισμένον αριθμόν εμπορευματοκιβωτίων.  3. Ο τυχών της εγκρίσεως οφείλει να τοποθετεί προ της χρησιμοποιήσεως διά την μεταφοράν εμπορευμάτων υπό τελωνειακήν σφράγισιν, πλάκα εγκρίσεως επί του ή των εγκεκριμένων εμπορευματοκιβωτίων.  4. Η πλάξ εγκρίσεως δέον να στερεούται σταθερώς εις μέρος ένθα αύτη είναι ευκρινώς ορατή και παραπλεύρως οιασδήποτε ετέρας πλακός παραδιδομένης δι' επίσημον χρήσιν.  5. Η πλάξ εγκρίσεως, η συνάδουσα προς το εις το παράρτημα 1 του παρόντος τμήματος διαλαμβανόμενον υπόδειγμα υπ' αριθ. 1, αποτελείται εκ μεταλλικής πλακός διαστάσεων τουλάχιστον 20 επί 10 εκατοστών. Αύτη φέρει επί της επιφανείας της εγχαράκτους ή  αναγλύφους ή άλλως πως εγγεγραμμένας, κατά τρόπον ώστε να είναι μονίμως ευανάγνωστοι, τας κατωτέρω ενδείξεις εις την γαλλικήν ή αγγλικήν γλώσσαν τουλάχιστον:  α) την ένδειξιν "εγκεκριμένον διά μεταφοράν υπό τελωνειακήν σφράγισιν"- β) το όνομα της χώρας ένθα ενεκρίθη το εμπορευματοκιβώτιον, είτε ολογράφως, είτε διά της χρησιμοποιήσεως διακριτικού σημείου χρησιμοποιουμένου ως ενδεικτικού της χώρας ταξινομήσεως των εις διεθνή οδικήν κυκλοφορίαν αυτοκινήτων οχημάτων και τον αριθμόν  του πιστοποιητικού εγκρίσεως (αριθμοί, γράμματα κλπ.), ως και το έτος εγκρίσεως (επί παραδείγματι "NL/26/73" σημαίνει: "Ολλανδία, πιστοποιητικόν εγκρίσεως υπ' αριθ. 26, εκδοθέν κατά το έτος 1973")- γ) τον αριθμόν σειράς του εμπορευματοκιβωτίου, ο οποίος δίδεται υπό του κατασκευαστού (αριθμός κατασκευής)-δ) εάν το εμπορευματοκιβώτιον ενεκρίθη κατά τύπον κατασκευής, τους αριθμούς ή τα γράμματα εξακριβώσεως της ταυτότητος του τύπου του εμπορευματοκιβωτίου.  6. Εάν το εμπορευματοκιβώτιον δεν πληροί πλέον τους απαιτουμένους διά την έγκρισίν του τεχνικούς όρους, δέον, προ της χρησιμοποιήσεώς του διά την μεταφοράν εμπορευμάτων υπό τελωνειακήν σφράγισιν, να αποκατασταθεί εις την κατάστασιν βάσει της οποίας  ενεκρίθη, εις τρόπον ώστε να ανταποκρίνεται και πάλιν εις τους ως άνω τεχνικούς όρους.  7. Όταν μεταβληθούν τα ουσιώδη χαρακτηριστικά εμπορευματοκιβωτίου, το εν λόγω εμπορευματοκιβώτιον δεν καλύπτεται πλέον υπό της παραχωρηθείσης εγκρίσεως και δέον να εγκριθή εκ νέου υπό της αρμοδίας αρχής, πριν ή επιτραπεί η χρησιμοποίησίς του διά την  μεταφοράν εμπορευμάτων υπό τελωνειακήν σφράγισιν.  Ειδικαί διατάξεις διά την έγκρισιν κατά τύπον κατασκευής εις το στάδιον της κατασκευής 8. Όταν τα εμπορευματοκιβώτια κατασκευάζονται εν σειρά κατά έναν και τον αυτόν τύπον κατασκευής, ο κατασκευαστής δύναται να ζητήσει την έγκρισιν κατά τύπον κατασκευής παρά της αρμοδίας αρχής της χώρας κατασκευής.  9. Ο κατασκευαστής δέον να διαλαμβάνει, εις την αίτησίν του, τους αριθμούς ή τα γράμματα εξακριβώσεως της ταυτότητος, τα οποία δίδει εις τον τύπον του οδικού οχήματος του οποίου ζητεί την έγκρισιν.  10. Η εν λόγω αίτησις δέον να συνοδεύεται διά σχεδίων και λεπτομερούς περιγραφής της κατασκευής του τύπου του υπό έγκρισιν εμπορευματοκιβωτίου.  11. Ο κατασκευαστής οφείλει όπως αναλάβη εγγράφως την υποχρέωσιν:  α) να προσκομίσει εις την αρμοδίαν αρχήν εκείνα των εμπορευματοκιβωτίων του εν λόγω τύπου τα οποία αύτη επιθυμεί να εξετάσει- β) να παρέχει την δυνατότητα εις την αρμοδίαν αρχήν όπως εξετάζει ετέρας μονάδας ανά πάντα χρόνον κατά την διάρκειαν της παραγωγής της σειράς του υπό εξέτασιν τύπου- γ) να πληροφορεί την αρμοδίαν αρχήν επί πάσης τροποποιήσεως εις τα σχέδια ή τας προδιαγραφάς, ανεξαρτήτως σπουδαιότητος τούτων, πριν ή προβεί περαιτέρω εις ταύτας- δ) να αναγράφει επί των εμπορευματοκιβωτίων, εις εμφανές σημείον πέραν των επί της πλακός εγκρίσεως προβλεπομένων σημείων, τους αριθμούς ή τα γράμματα εξακριβώσεως της ταυτότητος του τύπου κατασκευής, ως και τον αριθμόν τάξεως εκάστου  εμπορευματοκιβωτίου εις την σειράν του υπό εξέτασιν τύπου (αριθμός κατασκευής)- ε) να τηρεί πίνακα των κατά τον εγκεκριμένον τύπον κατασκευαζομένων εμπορευματοκιβωτίων.  12. Η αρμοδία αρχή καθορίζει, εάν συντρέχη περίπτωσις, τας επενεχθείσας τροποποιήσεις εις τον προβλεπόμενον τύπον κατασκευής προκειμένου να δυνηθή να χορηγήση την έγκρισιν.  13. Ουδεμία έγκρισις κατά τύπον κατασκευής χορηγείται, χωρίς η αρμοδία αρχή να έχει διαπιστώσει, δι' εξετάσεως ενός ή πλειόνων εμπορευματοκιβωτίων, κατασκευαζομένων κατά τον εν λόγω τύπον κατασκευής, ότι τα εμπορευματοκιβώτια του τύπου τούτου πληρούν  τους εις το πρώτον τμήμα περιγραφομένους τεχνικούς όρους.  14. Άμα τη εγκρίσει τύπου τινός εμπορευματοκιβωτίου, παραδίδεται εις τον αιτούντα ένα μόνον πιστοποιητικόν εγκρίσεως, συνάδον προς το υπόδειγμα υπ' αριθ. II το διαλαμβανόμενον εις το παράρτημα 2 του παρόντος τμήματος και ισχύον δι' άπαντα τα  εμπορευματοκιβώτια τα κατασκευασθησόμενα κατά τας προδιαγραφάς του εγκεκριμένου τύπου. Το ως άνω πιστοποιητικόν επιτρέπει εις τον κατασκευαστήν να τοποθετεί, επί εκάστου εμπορευματοκιβωτίου της σειράς του αντιστοίχου τύπου, την πλάκα εγκρίσεως του εις  την παράγραφον 5 του παρόντος τμήματος περιγραφομένου τύπου.  Ειδικαί διατάξεις διά την έγκρισιν εις μεταγενέστερον της κατασκευής στάδιον 15. Όταν η έγκρισις δεν εζητήθη εις το στάδιον κατασκευής, ο κύριος, ο εκμεταλλευόμενος ή ο εκπρόσωπος τούτων, δύνανται να ζητήσουν την έγκρισιν παρά της αρμοδίας αρχής, ενώπιον της οποίας είναι δυνατή η προσκόμισις του ή των εμπορευματοκιβωτίων των  οποίων επιθυμούν την έγκρισιν.  16. Πάσα αίτησις εγκρίσεως υποβαλλομένη εις την εν παραγράφω 15 του παρόντος τμήματος προβλεπομένην περίπτωσιν δέον να μνημονεύει τον αριθμόν σειράς (αριθμόν κατασκευής) τον αναγραφόμενον επί εκάστου εμπορευματοκιβωτίου, υπό του κατασκευαστού.  17. Η αρμοδία αρχή προβαίνει εις θεώρησιν τόσων εμπορευματοκιβωτίων όσων το κρίνει αναγκαίον και παραδίδει, ευθύς ως διαπιστώση ότι το εν λόγω εμπορευματοκιβώτιον ή τα εμπορευματοκιβώτια πληρούν τους εις το πρώτον τμήμα διαλαμβανομένους τεχνικούς όρους,  πιστοποιητικόν εγκρίσεως συνάδον προς το υπόδειγμα υπ' αριθ. III το διαλαμβανόμενον εις το παράρτημα 3 του παρόντος τμήματος και ισχύον αποκλειστικώς διά τον αριθμόν των εγκεκριμένων εμπορευματοκιβωτίων. Το εν λόγω πιστοποιητικόν, το οποίον φέρει τον  αριθμόν ή τους αριθμούς σειράς του κατασκευαστού του εμπορευματοκιβωτίου ή των εμπορευματοκιβωτίων εις τα οποία αναφέρεται, επιτρέπει εις τον αιτούντα να τοποθετεί επί εκάστου εγκεκριμένου εμπορευματοκιβωτίου την πλάκα εγκρίσεως την προβλεπομένην εις  την παράγραφον 5 του παρόντος τμήματος.   APPENDIX 1 TO PART II  MODEL I APPROVAL PLATE (French version)   ΠΑΡΑΡΤΗΜΑ 1 ΤΟΥ ΔΕΥΤΕΡΟΥ ΤΜΗΜΑΤΟΣ  ΥΠΟΔΕΙΓΜΑ Νο 1 ΠΛΑΞ ΕΓΚΡΙΣΕΩΣ   ΠΑΡΑΡΤΗΜΑ 2 ΤΟΥ ΔΕΥΤΕΡΟΥ ΤΜΗΜΑΤΟΣ   ΥΠΟΔΕΙΓΜΑ ΥΠ' ΑΡΙΘ. II ΤΕΛΩΝΕΙΑΚΗ ΣΥΜΒΑΣΙΣ ΠΕΡΙ ΔΙΕΘΝΟΥΣ ΜΕΤΑΦΟΡΑΣ ΕΜΠΟΡΕΥΜΑΤΩΝ ΥΠΟ ΤΗΝ ΚΑΛΥΨΙΝ ΔΕΛΤΙΩΝ TIR (1975) ΠΙΣΤΟΠΟΙΗΤΙΚΟΝ ΕΓΚΡΙΣΕΩΣ ΚΑΤΑ ΤΥΠΟΝ ΚΑΤΑΣΚΕΥΗΣ    ΠΑΡΑΡΤΗΜΑ 3 ΤΟΥ ΔΕΥΤΕΡΟΥ ΤΜΗΜΑΤΟΣ  ΥΠΟΔΕΙΓΜΑ ΥΠ' ΑΡΙΘ. III  ΥΠΟΔΕΙΓΜΑ ΥΠ' ΑΡΙΘ. III ΤΕΛΩΝΕΙΑΚΗ ΣΥΜΒΑΣΙΣ ΠΕΡΙ ΔΙΕΘΝΟΥΣ ΜΕΤΑΦΟΡΑΣ ΕΜΠΟΡΕΥΜΑΤΩΝ ΥΠΟ ΤΗΝ ΚΑΛΥΨΙΝ ΔΕΛΤΙΩΝ ΤΙR (1975) ΠΙΣΤΟΠΟΙΗΤΙΚΟΝ ΕΓΚΡΙΣΕΩΣ ΧΟΡΗΓΟΥΜΕΝΟΝ ΕΙΣ ΜΕΤΑΓΕΝΕΣΤΕΡΟΝ ΤΗΣ ΚΑΤΑΣΚΕΥΗΣ ΣΤΑΔΙΟΝ   ΤΡΙΤΟΝ ΤΜΗΜΑ ΕΠΕΞΗΓΗΜΑΤΙΚΑΙ ΣΗΜΕΙΩΣΕΣ 1. Αι επεξηγηματικαί σημειώσεις αι αφορώσαι εις το παράρτημα 2 το διαλαμβανόμενον εις το παράρτημα 6 της παρούσης συμβάσεως, εφαρμόζονται κατ' αναλογίαν των εγκεκριμένων εμπορευματοκιβωτίων διά την μεταφοράν υπό τελωνειακήν σφράγισιν κατ' εφαρμογήν των  διατάξεων της παρούσης συμβάσεως.  2. Πρώτον Τμήμα   Άρθρο 4, παράγραφος 6, εδάφιο α Το εις το παρόν τμήμα προσηρτημένον σχεδίασμα παρέχει υπόδειγμα συστήματος στερεώσεως των καλυμμάτων πέριξ των γωνιακών σιδηρωμάτων των εμπορευματοκιβωτίων, αποδεκτόν υπό του τελωνείου.  3. Δεύτερο Τμήμα   παράγραφος 5 Εάν δύο κεκαλυμμένα εμπορευματοκιβώτια, εγκεκριμένα διά την μεταφοράν υπό τελωνειακήν σφράγισιν, συνδυάζονται κατά τοιούτον τρόπον ώστε να αποτελούν ένα μόνον εμπορευματοκιβώτιον κεκαλυμμένον δι' ενός καλύμματος και ανταποκρινομένου εις τους όρους  μεταφοράς υπό τελωνειακήν σφράγισιν, δεν απαιτείται χωριστόν πιστοποιητικόν εγκρίσεως ή χωριστή πλάξ εγκρίσεως διά το εν λόγω σύνολον.  Διάταξις στερεώσεως καλύμματος πέριξ γωνιακών σιδηρωμάτων Η κατωτέρω παρατιθεμένη διάταξις πληροί τας προδιαγραφάς του εδαφίου α) της παραγρ. 6 του άρθρου 4 του πρώτου τμήματος.